title: AMC Gremlin

text: Viimeiselle mallivuodelleen Gremlin sai vielä varusteisiin ja ulkonäköön kohdistuneita muutoksia. Uudet vinyyliverhoillut erillisistuimet ja valinnainen keskikonsoli ja kojelaudan jalopuuimitaatiot kuuluivat Custom-varustukseen, samoin kuin korin ulkopuolella mm. lokasuojan kaarien koristelistat. Kojelauta tähän viimeiseen Gremliniin tuli AMC:n uutuusmalli Concordesta. "X"-version kojelaudassa koriste-elementtinä käytettiin harjattua alumiinia. X-teippaus kulki nyt auton helmassa ja se oli ulkonäöltään yhteneväinen Concordin "Sport"-paketin raidoituksen kanssa.


title: AMC Gremlin

text: Kesken mallivuotta tuli tarjolle "GT"-paketti, johon kuului mustien maskin taustapeilin, lasinpyhkijän varsien ja sivuikkuinoiden kehysten lisäksi lasikuituiset etuspoileri ja lokasuojien levikkeet sekä korinväriset puskurit. Muuta varustusta olivat parempi meluneristys, DR70 X 14 -vyörenkaat erikoisvanteilla sekä etukallistuksenvakaaja. GT-versioita valmistettiin alle 2000 kappaletta, kaikki ne oli varustettu 258-rivikuutosella. Viimeisenä tuotantovuotenaan Gremlineitä myytiin enää 22 104 kappaletta, mikä on alle puolet edellisvuoden lukemista. Koko tuotantohistoriansa aikana Gremlinejä valmistettiin 671 475 kappaletta.


title: AMC Gremlin

text: N = Ei saatavilla, S = Vakiovaruste, O = Valinnaisvaruste, NF = 49 states ei saatavilla, Kalifornia vakiovaruste


title: AMC Gremlin

text: Gremlin ei ollut edes 304 V8-moottorisena versiona tarkoitettu miksikään nuoren ostajakunnan muskeliautoksi, vaan enemmänkin perinteisellä amerikkalaisella reseptillä valmistetuksi, nuorison ja nuorten pariskuntien ensiautoksi. Edullisen hankintahintansa ja kevyen korinsa, jonka sisään mahtui kuitenkin V8-moottori, ansiosta Gremlin oli kuitenkin yksityiskuljettajien ja -tallien suosima auto etenkin mutkaradoilla, mutta se pärjäsi kohtuudella myös hitailla ovaaliradoilla.


title: AMC Gremlin

text: Pienen ja kevyen korinsa ansiosta Gremlin oli suosittu aihio myös kiihdytysradoilla, täälläkään ei auton edullisesta hankintahinnasta ollut yksityistiimeille haittaa. AMC pyöritti vuonna 1972 myös kolmea tehtaan omaa Pro Stock-Gremliniä Yhdysvaltojen suurissa kiihdytyskisoissa. Yksi näistä autoista, jota ajoi Rich LaMont, on entisöity alkuperäiseen kisakuntoonsa ja sillä ajetaan edelleen kiihdytysautojen veteraaniluokkien lähtöjä. Tekniikkana autossa on AMC:n 401 kuutiotuumainen (6,6 l) V8 ja manuaalivaihteisto. Autolla vedetään 8,75 sekunnin varttimailiaikoja, loppunopeuden ylittäessä 150 mailia tunnissa (240 km/h).


title: AMC Gremlin

text: Vuonna 1972 Arizonan Mesassa toiminut AMC-jälleenmyyjä Randall sai tehtaan suostumuksen valmistaa ja myydä 401 kuutiotuumaisellä (6,6 l) V8-moottorilla varustettuja Gremlinejä. Autot tulivat tehtaalta 304 V8:n vaatimalla etujousituksella ja kallistuksenvakaimella. Fyysisestihän moottorit olivat samankokoiset ja painoakaan ei isommalla moottorilla ollut juurikaan enempää, joten auton ajettavuus pysyi sellaisena kuin se oli tehtaalla suunniteltu. Randallin muokkaamina Gremlinit kulkivat tehtaan vakioviritteisellä moottorilla neljännesmailin aikaan 12-13 sekuntia, loppunopeuden ollessa 115 mailia tunnissa (185 km/h). Autot olivat silti täysin käyttökelpoisia päivittäisessä liikenteessä. Randall 401-XR-mallinimellä (X niin kuin Gremlin X, R niin kuin Randall) kulkeneita autoja valmistettiin vuosien 1972 - 1974 välisenä aikana kaikkiaan vain kaksikymmentä kappaletta.


title: AMC Gremlin

text: AMC:n osaomistuksessa ollut Vehiculos Automotores Mexicanos (VAM) valmisti Gremlinejä lisenssillä Meksikossa. Kun Gremlin esiteltiin Pohjois-Amerikan markkinoille vuonna 1970, VAM jatkoi edukkaimpana mallinaan Rambler Americanin valmistamista aina vuoteen 1974 asti. VAM:in valmistamien versioiden varusteet, verhoilu ja usein myös mallinimet poikkesivat AMC:n vastaavista. Gremlin oli kolmas VAM-valmiste, joka ei kantanut "Rambler"-nimeä, aiemmat olivat vuoden 1968 Javelin- ja 1972 Classic -mallit. Meksikon markkina-alueella "Gremlin"-nimen käyttö jatkui VAM:in valmistaman AMC Spiritin mallinimenä vuosina 1979 – 1983, kun Gremlin poistui Pohjois-Amerikan markkinoilta jo 1978.


title: AMC Gremlin

text: Yksi Gremlin valmistui AMC:n yhteistyökumppani Australian Motor Industriesin (AMI) kokoonpanemana. AMC laivasi Completely Knocked Down (CKD)-sarjat Australiaan, jossa ne kokoonpantiin, tarpeellisella määrällä paikallisten valmistajien komponentteja. Näin vältyttiin autojen korkeilta tuontitulleilta. AMI kokoonpani ja markkinoi AMC:n AMX-, Hornet-, Javelin- ja Matador-malleja "Rambler"-nimen alla. Niinpä tämä ainokainen, koekäyttöön tuotu yksilökin sai nimen "Rambler Gremlin". Mallin kokoonpanoa Australiassa ei kuitenkaan aloitettu.


title: Tengiz Sulakvelidze

text: Tengiz Sulakvelidze (, ISO 9984: "T'engiz Sulak'velije", , ISO 9: "Tengiz Grigorʹevič Sulakvelidze", s. 23. heinäkuuta 1956 Kutaisi, Georgian SNT, Neuvostoliitto) on Georgialainen jalkapalloilija, pelipaikaltaan puolustaja/keskikenttäpelaaja.


title: Håkan Dahlby

text: Dan Anders Håkan Dahlby (s. 15. syyskuuta 1965 Västerstad) on ruotsalainen haulikkoammunnan olympiamitalisti ja Euroopan-mestari. Dahlby on 185 senttimetriä pitkä ja painaa 100 kilogrammaa. Hänen valmentajanaan toimii Tom Alderin. Dahlby kilpailee kaksoistrapissa.


title: Håkan Dahlby

text: Dahlby saavutti olympiahopeaa kaksoistrapista vuoden 2012 kesäolympialaisista Lontoosta. Vuoden 2004 kesäolympialaisissa hän sijoittui viidenneksi ja vuoden 2008 kesäolympialaisissa sijalle 11. EM-kilpailuista Dahlby on saavuttanut kolme kultaa, neljä hopeaa ja yhden pronssin. Ammunnan maailmancupin finaalin Dahlby on voittanut kahdesti, vuosina 2005 ja 2008 ja sijoittunut kolmanneksi vuonna 2007. Osakilpailuvoittoja hänellä on niin ikään kaksi.


title: Håkan Dahlby

text: Dahlby on siviiliammatiltaan myyntipäällikkö.


title: Nantmawr

text: Nantmawr on kylä Shropshiren () kreivikunnassa Englannissa lähellä Walesin rajaa. Kylä sijaitsee alueella, jolla on vahvat kulttuuriset ja historialliset yhteydet Walesiin, sillä seudulla on puhuttu kymrin kieltä paikoitellen ainakin vielä 1900-luvulla ja on mahdollista, että seudulta löytyy vieläkin sieltä kotoisin olevia yksittäisiä perheitä, joissa kymrin puhuminen on jatkunut katkeamatta näihin päiviin saakka. Kylän nimi on sekin kymrinkielistä alkuperää ja muodostuu kymrin kielen sanoista "nant" 'puro' ja "mawr" 'iso'. Nimi tarkoittaa siis suomeksi "isoa puroa".


title: Treflach

text: Treflach on kylä Shropshiren () kreivikunnassa Engannissa lähellä Walesin rajaa. Kylä sijaitsee alueella, jolla on vahvat kulttuuriset ja historialliset yhteydet Walesiin, sillä seudulla on puhuttu kymrin kieltä paikoitellen ainakin vielä 1900-luvulla ja on mahdollista, että seudulta löytyy vieläkin sieltä kotoisin olevia yksittäisiä perheitä, joissa kymrin puhuminen on jatkunut katkeamatta näihin päiviin saakka. Kylän nimi on sekin kymrinkielistä alkuperää, ja nimen alkuosa "tref" tarkoittaakin kymriksi kylää tai pikkukaupunkia.


title: Gotham

text: Gotham voi tarkoittaa ainakin seuraavia:


title: Armored Warfare

text: Armored Warfare on Obsidian Entertainmentin kehittämä taktinen ammuntapeli ja moninpeli, jonka avoin avoin beetaversio julkaistiin 8. lokakuuta 2015. Pelissä taistellaan toisia pelaajia vastaan joukkueittain (PvP) tai tekoälyä vastaan (PvE). Pelin kalusto ajoittuu 1950-luvulta nykypäivään sisältäen panssarivaunuja ja muita panssaroituja taisteluajoneuvoja.


title: Erkki Haapanen

text: Erkki ”Neka” Haapanen (25. helmikuuta 1944 Forssa – 14. lokakuuta 2018 Helsinki) oli suomalainen jääkiekkohuoltaja. Hän toimi monena vuosikymmenenä eri maajoukkueiden huoltajana ja muun muassa Teemu Selänteen henkilökohtaisena huoltajana hänen pelatessaan Anaheimissa. Haapanen valittiin Suomen Jääkiekkoleijonaksi numerolla 233. Hän toimi myös Helsingissä ravintola Kosmoksen ovimiehenä ja valittiin Helsingin vuoden portsariksi vuonna 2006. Lisäksi hän näytteli taustarooleissa Aki Kaurismäen elokuvissa Varjoja paratiisissa, Laitakaupungin valot ja Rocky VI.


title: Chiril Gaburici

text: Chiril Gaburici ( (kyrillinen); s. 23. marraskuuta 1976) on moldovalainen liikemies ja poliitikko. Hän toimi maan pääministerinä helmikuuta kesäkuuhun 2015 ennen eroaan. Hän edusti liberaalidemokraattista puoluetta, joka muodosti hallituksen demokraattipuolueen kanssa.


title: Chiril Gaburici

text: Kevään 2015 selvisi, että maan pankeista oli kadonnut noin 890 miljoonan euron arvosta varoja. Summa vastaa kahdeksasosaa maan bruttokansantuotteesta.


title: Chiril Gaburici

text: Gaburici vaati ennen eroaan maan syyttäjänviraston ja keskuspankin johtajia eroamaan, koska rikoksia ei ollut saatu selvitettyä. Syyttäjät olivat myös alkaneet tutkia, oliko Gaburici väärentänyt lukio- ja yliopistotodistuksensa.


title: Antti Pelkola

text: Antti Jussi Olavi Pelkola (22. toukokuuta 1923 Hattula – 26. maaliskuuta 1982 Kirkkonummi) oli suomalainen juristi ja varatuomari, joka toimi rakennusalan palveluksessa. Hän oli Rakennuskunta Hakan toimitusjohtaja 1959–1969 ja pääjohtaja 1969–1982.


title: Antti Pelkola

text: Pelkolan isä oli sahayrittäjäksi ryhtynyt entinen pienviljelijä. Pelkola kirjoitti ylioppilaaksi 1945, valmistui insinööriksi 1948 ja suoritti 1951 ylemmän oikeustutkinnon. Varatuomarin arvon hän sai 1955. Hän työskenteli 1953–1958 Maaseudun keskusrakennustoimisto Oy:n lakimiehenä ja 1957–1958 myös sen hallinnollisena johtajana, jolloin hän pääsi perehtymään rakennusalaan juristin näkökulmasta. Pelkola kutsuttiin tästä tehtävästä vuonna 1959 rakennusliike Hakan toimitusjohtajaksi. Nimike vaihtui vuonna 1969 pääjohtajaksi, minkä lisäksi hän oli vuodesta 1968 johtokunnan puheenjohtaja.


title: Antti Pelkola

text: Pelkolan johtajakaudella niin sanottuun punapääomaan kuulunut, vuonna 1938 perustettu Helsingin Asuntokeskuskunta Haka kohosi yhdeksi Suomen suurimmista rakennusyhtiöstä. Yhtiön päätoimiala oli asuntorakentaminen pääkaupunkiseudulla. Haka rakensi 1960- ja 1970-luvuilla monet alueen lähiöistä, kuten Helsingin Roihuvuoren ja osin Pihlajamäen ja Kontulan, Espoon Karakallion ja Matinkylän, Vantaan Koivukylän sekä Kirkkonummen Gesterbyn. Useimmat hankkeet toteuttiin aluerakentamissopimuksilla, ja Pelkola oli kehittämässä niin sanottua kolmikantamallia, jossa rakennusliike osti maan ja rakensi, kunta kaavoitti alueen rakennusliikkeen toiveiden mukaisesti ja valtion omistama Arava antoi rahoitusta. Aravan hintasäännöstelyn piirissä olleen sosiaalisen asuntotuotannon ohella Haka laajensi 1960-luvun alussa toimintansa myös niin sanottuihin kovan rahan asuntoihin, jotka rahoitettiin kalliilla hintatasolla ilman yhteiskunnan tukea. Kun asuntorakentaminen väheni 1970-luvun öljykriisin seurauksena, yhtiö laajensi toimintansa urakoitsijana koko Suomeen ostamalla itselleen useita maakunnallisia rakennusyhtiöitä ja otti nimekseen Rakennuskunta Haka. Se lähti mukaan myös rakennusvientiä Neuvostoliittoon harjoittaneeseen yhtymään Finn-Stroihin, jossa Pelkola oli johtokunnan varapuheenjohtajana 1972–1977.


title: Antti Pelkola

text: Pelkola oli mukana ideoimassa Valtakunnallisen vuokratalo-osuuskunta VVO:n perustamista vuonna 1969 ja toimi sen ensimmäisenä hallituksen puheenjohtajan kuolemaansa saakka. Hän kuului myös Asuntoreformiyhdistyksen hallitukseen vuodesta 1963 ja hänellä oli muitakin asuntopolitiikkaan liittyneitä luottamustoimia. Hän oli 1964–1965 Asuntohallituksen perustamista valmistelleen Aravan uudistamiskomitean puheenjohtaja ja 1966–1970 sisäministeriön aluerakentamisjaoston puheenjohtaja.


title: Antti Pelkola

text: Pelkolan puoliso Kirsti Sauramo oli geologian professori Matti Sauramon tytär.


title: Jean-Kévin Augustin

text: Jean-Kévin Augustin (s. 16. kesäkuuta 1997 Pariisi) on haitilaisia sukujuuria omaava ranskalainen jalkapalloilija, joka edustaa Bundesliigassa pelaavaa RB Leipzigiä. Pelipaikaltaan oikeajalkainen Augustin on hyökkääjä.


title: Jean-Kévin Augustin

text: Augustin on Paris Saint-Germainin kasvatti. Hän debytoi seuran kakkosjoukkueessa vuonna 2014. Seuran edustusjoukkueessa Ligue 1:ssä Augustin debytoi kauden 2015–2016 avausottelussa elokuussa 2015 Lille OSC:ia vastaan tullen vaihdosta kentälle. Samassa kuussa hän oli myös mukana voittamassa Trophée des Championsia.


title: Jean-Kévin Augustin

text: Heinäkuussa 2017 Augustin siirtyi Paris Saint-Germainista RB Leipzigiin viisivuotisella pelaajasopimuksella.


title: Jean-Kévin Augustin

text: Augustin on edustanut Ranskaa jokaisessa ikäkausimaajoukkueessa. Vuodesta 2016 alkaen hän on pelannut alle 21-vuotiaiden maajoukkueessa.


title: Jean-Kévin Augustin

text: Seurajoukkuetasolla


title: Jean-Kévin Augustin

text: Maajoukkuetasolla


title: Jean-Kévin Augustin

text: Henkilökohtaiset


title: Valeriu Streleț

text:
Valeriu Streleț (s. 8. maaliskuuta 1970) on moldovalainen poliitikko. Hän toimi maan pääministerinä heinäkuusta lokakuuhun 2015 ennen eroaan.
Hän edusti liberaalidemokraattista puoluetta, joka muodosti hallituksen demokraattipuolueen ja liberaalipuolueen kanssa EU-myönteisen hallituskoalition (Alianța pentru Integrare Europeană III).


title: Valeriu Streleț

text: Hallituksen kaatuminen liittyi samaan korruptioskandaaliin, jossa maan pankeista oli kadonnut yli 900 miljoonaa euroa, ja joka johti pääministeri Vlad Filatin eroon 2013 ja pidätykseen 2015, sekä toisenkin liberaalidemokraattinen puolueen pääministeri Chiril Gaburicin eroon.


title: Pelkoinen

text: Pelkoinen eli Pelkonen tai Pelkoi (ven."Pelgusij") oli Sofian ensimmäisen kronikan mukaan inkerinmaan vanhin. Hänen kristitty nimensä oli Filip. Pelkoinen auttoi kronikan kertomuksen mukaan Aleksanteri Nevskiä voittoon Nevan taistelussa 15. heinäkuuta 1240.


title: Pelkoinen

text: Sofian ensimmäinen kronikka kertoo Pelkoisesta seuraavasti:""Oli eräs mies, Inkerinmaan vanhin, nimeltään Pelkoinen (Pelgusij). Hänelle oli uskottu merenrannan varitiointi. Hän oli ottanut vastaan pyhän kasteen ja eli pakanallisten sukunsa keskuudessa. Pyhässä kasteessa hänelle oli annettu nimi Filip. Hän eli Jumalalle otollisesti, paastosi keskiviikkoisin ja perjantaisin. Näin ollen Jumala katsoi hänet arvolliseksi näkemään kauhean näyn. Kerromme lyykäisyydessään: Nähtyään sotajoukon voiman Pelkoinen meni suuriruhtinas Aleksanteri Jaroslavinpoikaa vastaan kerotakseen hänelle varjagien voiman ja heidän asemansa, sillä hän oli saanut ne selville. Seistessään meren rannalla ja vartioidessaan molempia teitä ja valvottuaan koko yön hän auringon alkaessa nousta kuuli voimakasta ääntä mereltä ja näki aluksen purjehtivan merellä. Aluksen keskellä seisoivat pyhät marttyyrit Boris ja Glĕb! punaisissa vaatteissa pitäen käsiä toistensa olkapäillä. Soutajat taas istuivat aluksessa kuin sumun verhoamina. Ja Boris sanoi: "Veljeni Galĕb! Käske soutaa, jotta autamme sukulaistamme Aleksanteri Jaroslavin poikaa". Ja nähtyään tällaisen näyn ja kuultuaan tällaisen äänen pyhiltä marttuureilta Borisilta ja Glĕbiltä Pelkoinen seisoi väristen kauhusta, kunne alus katosi hänen silmistään. Sitten hän nousi nopeasti ratsaille, ja suuriruhtinas Aleksanteri Jaroslavinpoika tapasi hänet. Pelkoinen näki hänet iloisin silmin ja kertoi vain hänelle kaiken, mitä oli nähnyt ja kuullut. Ja suuriruhtinas vastasi hänelle: "Ystävä, tätä älä sano kenellekkään". Sieltä Aleksanteri kiiruhti hyökkäämään vihollisten kimppuun klo 6 päivällä, ja siitä tuli suuri teurastus roomalaisten keskuudessa.""


title: Josh Onomah

text: Joshua "Josh" Onomah (s. 27. huhtikuuta 1997 Enfield) on ghanalaisia sukujuuria omaava englantilainen jalkapalloilija, joka edustaa Englannin mestaruussarjassa pelaavaa Sheffield Wednesdayta lainalla Valioliigassa pelaavasta Tottenhamista. Kauden 2017–2018 hän pelasi lainasopimuksella Aston Villassa. Pelipaikaltaan oikeajalkainen Onomah on hyökkäävä keskikenttäpelaaja.


title: Josh Onomah

text: Onomah on Tottenham Hotspurin kasvatti. Hän debytoi seuran edustusjoukkueessa tammikuussa 2015 FA Cupin ottelussa Burnley FC:tä vastaan. Eurooppa-liigassa hän teki debyyttinsä lokakuussa 2015. Valioliigadebyytti tapahtui seuraavassa kuussa Aston Villaa vastaan.


title: Josh Onomah

text: Onomah on pelannut Englannin nuorten maajoukkueissa. Vuonna 2014 Onomah oli mukana voittamassa alle 17-vuotiaiden EM-kultaa Maltalla.


title: Josh Onomah

text: Maajoukkuetasolla


title: Kvanttietokoneiden aikajana

text: Tämä on kvanttitietokoneiden aikajana. Sivulla esitellään kvanttitietokoneiden kehitystä ja virstanpylväitä.


title: Jorma Pelkonen

text: Jorma Lauri Alfred Pelkonen (25. toukokuuta 1928 Iisalmi – 31. tammikuuta 2006 Helsinki) oli suomalainen juristi. Hän oli työtuomioistuimen presidentti 1983–1991.


title: Clock Tower II: The Struggle Within

text: Clock Tower II: The Struggle Within (julkaistu nimellä Clock Tower: The Ghost Head Japanissa) on "Clock Tower"-sarjan kolmas osa. Peli julkaistiin ja kehitettiin maaliskuussa vuonna 1998 Japanissa ja julkaistiin maan ulkopuolella vuonna 1999, Agetecin toimesta. Vielä myöhemmin, peli julkaistiin PlayStation Classicina PlayStation Networkiin vuonna 2012.


title: Clock Tower II: The Struggle Within

text: Itse peli on "spin-off" ja se ei liity Clock Tower-sarjaan eikä sen hahmoihin millään tavalla. Myöskään pelin ohjaaja, Hifumi Kono ei liittynyt pelin tekemiseen millään tavalla.


title: Clock Tower II: The Struggle Within

text: Se ei ota paikkaa Eurooppaan vaan Osakaan, Japaniin. Pohjois-Amerikkalaisessa versiossa peli ottaa paikan Salinasiin, Kaliforniaan. Myös nimet muutettiin länsimaalaisemmiksi.


title: Aseistettu ja hirveen vaarallinen

text: Aseistettu ja hirveen vaarallinen ("Armed and Dangerous") on vuonna 1986 ensi-iltansa saanut toiminta-komediaelokuva, jonka on ohjannut Mark L. Lester. Elokuvassa viralta hyllytetty poliisi ja rikollisten puolustamiseen kyllästynyt lakimies päätyvät työpariksi turvallisuusfirmaan. Pian he huomaavat olevansa korruptiotapauksen jäljillä ja alkavat tehdä poliisihommia.


title: Leinola

text: Leinola voi tarkoittaa seuraavia:Sukunimenä:


title: Barley wine

text: Barley wine (ohraviini) on alen eli pintahiivaoluen tyyppi. Sille tyypillistä on korkea alkoholipitoisuus. Barley wine -nimeä käytetään panimojen vahvimmista oluista. Nimestään huolimatta barley wineilla ei ole tekemistä viinien kanssa. Se tarjoillaan tavallisesti viinilaseista. Nimitys barley wine juontaa oluen kansanomaisesta vertauksesta viiniin.


title: Barley wine

text: Barley wine -oluiden korkea alkoholipitoisuus saadaan aikaan pitkällä, usean kuukauden kypsytysajalla. Kypsytysaikana tynnyreitä pyöritellään, jotta kaikki sokeri saadaan käytettyä alkoholiksi. Sen kantavierrepitoisuus on 1060–1100. Barley wineä saa sekä vaaleana että tummana. Maut ovat hyvin vaihtelevia, mutta hedelmäisyys on tyypillistä barley wine -oluille. Alkoholipitoisuus vaihtelee useimmiten 8–15 tilavuusprosentin välillä.


title: The Man with the Golden Gun (albumi)

text: The Man with the Golden Gun on James Bond -elokuvan "007 ja kultainen ase" musiikista julkaistu albumi.


title: The Man with the Golden Gun (albumi)

text: Elokuvan musiikin sävelsi John Barry. Hänet kiinnitettiin elokuvan tuotantoon niin myöhäisessä vaiheessa, että hänelle jäi vain kolme viikkoa aikaa musiikin tekemiseen.


title: The Man with the Golden Gun (albumi)

text: Elokuvan tunnuskappaleen, ”The Man with the Golden Gun”, esittää Lulu. Laulun sanoitti Don Black. Kappaleen sovitus yhdistää ensimmäisten Bond-elokuvien big band -tyyliä ”Live and Let Dien” rock-tyyliin. Elokuvan musiikki perustuu vahvasti tunnuskappaleeseen: Barry ei tällä kertaa säveltänyt erillistä rakkaus- ja toimintamusiikkia, vaan käytti samaa säveltä kummassakin yhteydessä. Lulu totesi myöhemmin, että hänen esittämänsä tunnuskappale oli huono yritys mukailla Shirley Basseytä. Sinclair McKay pitää kappaletta kitschinä. Sitä onkin nyttemmin soitettu yökerhoilla vitsimielessä.


title: The Man with the Golden Gun (albumi)

text: Alice Cooper, joka piti John Barryn musiikista, teki kappaleen nimeltä ”Man with the Golden Gun” ja toivoi, että elokuvien tuotantoyhtiö kiinnostuisi kappaleesta. Tuottajat eivät kuitenkaan tienneet kappaleesta ennen kuin se ilmestyi vuonna 1973 albumilla "Muscle of Love". Kappaletta ei otettu elokuvan tunnuskappaleeksi, mahdollisesti koska se olisi ollut elokuvan ilmestyessä jo vuoden vanha eikä se saisi ihmisiä ostamaan elokuvan soundtrack-albumia.


title: The Man with the Golden Gun (albumi)

text: Musiikki äänitettiin vuonna 1974. Capitol Records julkaisi musiikista albumin vuonna 1975. Albumin tuotti Gregg Ogorzelec. Albumi tai Lulun kappale eivät kumpikaan päässeet myydyimpien listoille. Albumiin oli tehty hyvin vähän jälkituotantoa, joten se ei tuonut elokuvan musiikkiin paljon lisäarvoa.


title: The Man with the Golden Gun (albumi)

text: Albumi julkaistiin kasettina ja CD-levynä vuonna 1988. CD:stä on otettu uusintapainokset vuosina 1999, 2003 ja 2013. Albumi julkaistiin digitaalisena vuonna 2009.


title: The Man with the Golden Gun (albumi)

text: Albumin kappaleet ovat:


title: Shaoguan

text: Shaoguan (, pinyin: Sháoguān Shì) on prefektuuritason kaupunki Kiinan Guangdongin maakunnan pohjoisosassa. Kaupungin keskusta sijaitsee linnuntietä noin 190 kilometriä maakunnan pääkaupunki Kantonista pohjoiskoilliseen. Kaupungin väkiluku on 2,83 miljoonaa (2010) ja pinta-ala 18 413 neliökilometriä.


title: Shaoguan

text:
Prefektuuri rajoittuu luoteessa ja pohjoisessa Chenzhoun, pohjoisessa ja koillisessa Ganzhoun, idässä Heyuanin, etelässä Huizhoun ja Kantonin, sekä lounaassa Qingyuanin prefektuuritason kaupunkeihin.
Piirikuntatasolla prefektuuri jakautuu 10 osaan. Osat ovat (numerointi kuten oheisessa kuvassa)


title: Peltokosken voimalaitos

text: Peltokosken voimalaitos on Oy Stockfors Ab:n rakennuttama vesivoimala, joka sijaitsee Raaseporissa, Mustiolla Mustionjoessa. Se on valmistunut vuonna 1952. Sen putouskorkeus on 10,5 metriä, ja teho on 2,6 MW. Se tuottaa energiaa 11 GWh/a.


title: Eero Peltola

text: Eero Ilmari Peltola (s. 27. kesäkuuta 1938) on suomalainen fyysikko ja matemaatikko sekä emeritusprofessori. Hän on ollut Jyväskylän yliopiston tietojenkäsittelyopin professori 1979–1985. Hänen tutkimusalaansa ovat nukleoni-nukleoni -vuorovaikutusta, tietorakenteet ja algoritmit sekä tietokantajärjestelmät. Vuoden 1985 alusta hänet nimitettiin VTT:n tietojenkäsittelytekniikan laboratorion johtajaksi. Hän oli mukana kehittämässä " Atk-sanakirjaa", jonka viimeinen eli 14. painos ilmestyi 2008.


title: Eero Peltola

text: Jyväskylän teknologiakeskusta alettiin kehittämään Peltolan ehdotuksen pohjalta.


title: Pentti Peltola

text: Pentti Johannes Peltola (30. lokakuuta 1918 Ilmajoki – 1. elokuuta 1987 Helsinki) oli suomalainen lääkäri ja professori.


title: Pentti Peltola

text: Peltolan vanhemmat olivat opettaja Viljo Tuomas Peltola ja Kaisa Matilda Latikka ja puoliso vuodesta 1951 Ziricli Freja Ahti. Peltola tuli ylioppilaaksi Lapuan yhteiskoulusta 1935 ja valmistui lääketieteen lisensiaatiksi 1945. Lääketieteen ja kirurgian tohtoriksi hän väitteli 1950 ja erikoistui sisätauteihin 1948 ja farmakologiaan 1952. Peltola työskenteli uransa alkuvuosina sekä Helsingin yliopiston että useiden eri sairaaloiden palveluksessa. Hän oli Helsingin yliopiston farmakologian professori 1971–1984 ja sitä ennen vuosina 1962–1971 yliopiston sisätautiopin dosentti. Hän oli myös Meilahden sairaalan ylilääkäri 1979–1980. Sodissa Peltola toimi pataljoonan, sairaalajunan, kenttäsairaalan ja sotasairaalan lääkärinä, sotilasarvoltaan hän oli lääkintäkapteeni. Hän oli Kaunialan sotavammasairaalan, Proteesisäätiön ja Kaskisaaren kuntoutuslaitoksen isännistöjen puheenjohtaja.


title: Eteläinen napapiiri

text: Eteläinen napapiiri on maapallon napapiiri, jonka kulmaetäisyys maapallon etelänavasta on sama kuin maan akselin kaltevuus. Se on kauimpana etelänavasta sijaitseva leveyspiiri, jolta katsottuna auringon keskipiste on kerran vuodessa, kesäpäivänseisauksena, horisontin yläpuolella ympäri vuorokauden, mutta talvipäivänseisauksena ei lainkaan.


title: Eteläinen napapiiri

text: Marraskuussa 2015 se sijaitsee 66°33′46.0″ etelään päiväntasaajasta.


title: Eteläinen napapiiri

text: Eteläinen napapiiri sijaitsee suurimmaksi osaksi Eteläisellä jäämerellä, mutta paikoitellen kuten Grahaminmaalla ja joissakin osissa Australian Antarktiksen aluetta Etelämanner ulottuu jonkin verran napapiirin ulkopuolelle.


title: Khaled Al-Faraj

text: Khaled Al-Faraj tai Khaled El-Farej (, s. 19. tammikuuta 1970) on syyrialainen kreikkalais-roomalaisen tyylin painija. Hän edusti Army Adlip -seuraa ja häntä valmensi Mahmod Alpalah.


title: Khaled Al-Faraj

text: Al-Faraj saavutti Gävlen MM-kilpailuissa 1998 pronssia 54 kg:n sarjassa. Pronssiottelussa hän kukisti venäläisen Boris Ambartsumovin.. Hän sijoittui MM-kilpailujen 52 kg:n painoluokassa neljänneksi Prahassa 1995 ja viidenneksi Tampereella 1994. Hän sijoittui olympialaisissa 48 kg:n sarjassa viidenneksi Soulissa 1988 sekä 52-kiloisissa 11:nneksi Barcelonassa 1992 ja 15:nneksi Atlantassa 1996.


title: Khaled Al-Faraj

text: Al-Faraj voitti Aasian-mestaruuden 52 kg:n painoluokassa Teheranissa 1992, Manilassa 1995 ja Xiaoshanissa 1996. Hän sai samassa painoluokassa hopeaa Hiroshiman Aasian kisoissa 1994.


title: Khaled Al-Faraj

text: Al-Faraj voitti Välimeren kilpailuissa kultaa 48 kg:n painoluokassa Latakiassa 1987, 52-kiloisissa Ateenassa 1991 ja Languedoc-Roussillonissa 1993 sekä 54-kiloisissa Barissa 1997.


title: Genmaicha

text: Genmaicha () on japanilainen vihreään teehen pohjautuva teeluokka. Se on useimmiten arkiteetä, joka on paahdetulla ruskealla riisillä ("genmai"; siemen ja kuoriosaa) ja mahdollisesti maissilla jatkettua banchaa tai senchaa, joskus matchaa. On olemassa myös korkean laatutason genmaichaa, jonka laatu riippuu pohjana käytettyn teen laadusta. Arvostetun matchagenmaichan riisinjyvät on pyöritelty matchajauheessa.


title: Genmaicha

text: Genmaichaa haudutetaan tyypillisesti noin 90 °C:n lämpöisessä vedessä noin minuutti, matchagenmaichaa alle minuutti. Teelehtiä voidaan hauduttaa 2–3 kertaa. Eräs lähde suosittelee senchaan pohjautuvan genmaichan haudutusveden lämpötilaksi noin 85 °C, jotta paahdetun riisin aromi irtoaisi teejuomaan. Kolmas lähde mainitsee haudutusveden lämpötilaksi 100 astetta ja haudutuksen kestoksi 15–90 sekuntia.


title: Genmaicha

text: Teejuoman hieman pähkinäisen maun ja tuoksun luonnehditaan vivahtavan popcorniin, ja siitä voi löytää aavistuksen makeutta. Juoma voi olla väriltään vaalean ruskeaa. Sitä kuvataan helposti lähestyttäväksi teetyypiksi vasta-alkajallekin. Eräs lähde suosittelee teetä juotavaksi japanilaisten, kiinalaisten ja öljypitoisten ruokien tai yleisemmin illallisen tai aterian päätteeksi. Genmaichan kofeiinitaso on matala. Sen kuvataan puhdistavan makuaistia. Juoma on hyvää myös huoneenlämpöisenä. Genmaichaa käytetään myös ruuanlaitossa.


title: Kiovan Venäjän seuraajavaltiot

text: Kiovan Venäjän seuraajavaltiot olivat ruhtinaskuntia, jotka muodostuivat 1100-luvun puolessavälissä Kiovan Venäjän luhistuessa keskinäisiin riitoihin ja sotiin. Ruhtinaskuntia olivat Novgorodin tasavalta, Vladimir-Suzdal, Galitsian ja Volynian ruhtinaskunta, Polatskin ruhtinaskunta, Smolenskin ruhtinaskunta, Tšernihivin ruhtinaskunta, Turaun ja Pinskin ruhtinaskunta, Muromin-Rjazanin ruhtinaskunta, Perejaslavlin ruhtinaskunta, Moskovan ruhtinaskunta. Ruhtinaskunnat vaihtelivat suuresti, mutta Moskovan ruhtinaskunnan vallatessa lisää alueita siitä tuli, viimeistään Novgorodin tasavallan luhistuttua, alueen suurin hallitsija.


title: Kaameat pomot 2

text: Kaameat pomot 2 on vuonna 2014 ensi-iltansa saanut musta komediaelokuva ja jatko-osa elokuvalle "Kaameat pomot" (2011).


title: Kaameat pomot 2

text: Elokuva julkaistiin DVD:lle ja Blu-ray:lle 24. helmikuuta 2015.


title: Kaameat pomot 2

text:
Nick, Dale ja Kurt ovat kyllästyneet painamaan töitä toisten hyväksi ja päättävät perustaa oman yrityksen. Lipevä sijoittaja kuitenkin vetää maton alta ennen kuin bisnes on edes saatu kunnolla käyntiin. Epätoivoisina ja huijattuina kolmikko keksii vedenpitävän suunnitelman kidnapata sijoittajan aikuinen poika ja saada yritys näin takaisin omaan hallintaansa.
Rotten Tomatoes-sivuston arvioista 35% oli positiivisia, perustuen 135 arvosteluun, keskiarvolla 4.7/10. Metacritic antoi 36 arvostelusta elokuvalle painotetun keskiarvon 40/100. Lehtien kriitikot näkivät elokuvan tarpeettomana jatko-osana edelliselle.


title: Kaameat pomot 2

text: Elokuva menestyi kaupallisesti ja oli avausviikonloppunaan Yhdysvaltojen viidenneksi katsotuin.


title: Marina Nikulina

text: Marina Anatoljevna Nikulina (myöh. Pankova, , 3. maaliskuuta 1963 Bratsk, Venäjän SFNT – 4. marraskuuta 2015 Moskova, Venäjä) oli Neuvostoliittoa, Itsenäisten valtioiden yhteisöä ja Venäjää edustanut lentopalloilija, olympiavoittaja ja maailmanmestari.


title: Marina Nikulina

text: Nikulina kuului Neuvostoliiton olympiakultaa Soulissa 1988 ja IVY:n olympiahopeaa Barcelonassa 1992 voittaneisiin joukkueisiin sekä Venäjän neljänneksi Atlantan kesäolympialaisissa 1996 sijoittuneeseen joukkueeseen.


title: Marina Nikulina

text: Myöhemmin Pankova-sukunimellä tunnettu Nikulina voitti maajoukkueurallaan myös maailmanmestaruuden ja muita arvokisamitaleja. Hän kuoli 52-vuotiaana marraskuussa 2015.


title: Lahden suojeluskunta

text: Lahden suojeluskunta oli Lahden kaupunkiin muodostunut suojeluskunta. Se alkoi muodostua "Lahden suojelukaarti" -nimisenä piirin urheilumestaruuskilpailujen jälkeen urheilukonsulentti Tahko Pihkalan kolmekymmenjäseniselle yleisölle pitämän isänmaallisen puheen jälkeen 20. heinäkuuta 1917.


title: Lahden suojeluskunta

text: Tätä aikaisemmin Lahdessa oli tieto Lahteen Venäjän helmikuun vallankumouksesta tullut 17. maaliskuuta 1917, mikä oli Lahden varuskunnan venäläisissä joukoissa otettu innostuneesti vastaan. Varuskuntaan sijoitetun venäläisen rykmentin sotilaat asettivat samana päivänä 46-jäsenisen toimeenpanevan komitean. Sen sotilaspartiot riisuivat aseista santarmit sekä ottivat haltuunsa lennätinaseman. Poliisi ei Lahdessa enää pukeutunut virkapukuihinsa. Viipurista tulleen kulkupuheen, jonka mukaan siellä oli laskettu vapaaksi kaikki rikosvangit ja että tämänkaltaista suunniteltaisiin myös Hämeenlinnassa sai aikaan sen, että Lahden kaupunki suunnitteli järjestyskaartin perustamista, mutta sosialidemokraattien saatua asiasta tietoa järjestyskaartin perustaminen lykkääntyi. Saman päivän iltana poliisit palasivat vahtipaikoilleen. Venäläisen rykmentin partiot, sotilaspatrullit, etsivät upseereita matkustajakodeista ja otti kiinni Hämeen läänin virkaa tekevän kuvernöörin, Kustaa Adolf Saarisen. 18. maaliskuuta Lahden sos.-dem. kunnallisjärjestö valitsi viisijäsenisen toimikunnan, jonka jäsenet menivät samana päivänä vastaan 450-miehistä venäläisten vapausmielenosoituskulkuetta vastaan Lahden rautatieasemalle, jossa kansanedustaja Matti Airola piti heille venäjänkielisen puheen. Lahden kauppatorilla sotilaat järjestyivät riveihin lahtelaiset ympärillään. Lahden kaupunginvaltuuston puheenjohtaja Oskar Nordqvist piti puheen, jossa hän onnitteli Suomea ja Venäjää vapauden ajasta. Torilla oli kaikkiaan yhdeksäntuhatta ihmistä. Seuraavalla viikolla, maanantaina 19. maaliskuuta 1917 Lahden sos.-dem. kunnallisjärjestö päätti perustaa Lahden kansanmiliisin, joka koostui kahdestatoista miehestä, joilla oli punainen hihanauha, jossa oli valkoinen L-kirjain.


title: Lahden suojeluskunta

text: Etelä-Suomen Sanomissa ehdotettiin elokuussa 1917 aseellisten yövartijoiden palkkaamista, joka oli ollut esillä jo maaliskuussakin 1917. Elokuun 1917 lopulla Lahden suojeluskunta muodostui noin viisikymmenhenkisenä.


title: Lahden suojeluskunta

text: Lahden sos.-dem. kunnallisjärjestö omalta osaltaan oli vahvistanut Lahden Työväen Järjestyskaartin perustamisen 17. elokuuta 1917. Se muodostettiin ylhäältä päin jakamalla ammattiyhdistyksille ja työväenyhdistyksille määrä värvätä jäseniä. Lahden Työväen Järjestyskaartin jäseniksi tuli alussa kahdeksankymmentä henkeä, joka alkoi harjoitella syys-lokakuun vaihteessa 1917 ensimmäisen ja toisen komppanian vahvuisena.


title: Lahden suojeluskunta

text: Hämeen läänissä ensimmäinen merkittävä yhteenotto venäläisten sotilaiden, matruusien, ja suojeluskuntien kesken tapahtui Hausjärven Oitin Mommilassa Alfred Kordelinin kartanolla 6. marraskuuta 1917. Tapahtumaa kutsutaan Mommilan veriteoiksi, koska ne johtivat kuolinuhreihin. Mommilaan Mommilan suojeluskunnan tueksi meni myös jäseniä Lahden suojeluskunnasta.


title: Lahden suojeluskunta

text: Marraskuun 1917 suurlakko julistettiin 13. marraskuuta 1917, mistä tieto Lahteen tuli seuraavana päivänä. Lahden sos.-dem. kunnallisjärjestö piti kello 17 kokouksen ja päätti ryhtyä suurlakkoon. Valittiin kaksikymmentäviisijäseninen suurlakkokomitea, jonka nimeksi myöhemmin tuli "Vallankumouksellinen Neuvosto". Lakkokomiteat ja järjestyskaartit saivat tehtäväkseen ottaa kiinni työväestölle vihamielisiä henkilöitä. Joitain henkilöitä otettiin kiinni Lahdessakin. Lakko päättyi 19. marraskuuta 1917.


title: Lahden suojeluskunta

text: 9. joulukuuta 1917 järjestettiin porvarillinen kansalaiskokous, jonka tarkoituksena sovintoja suurlakon aikaisten rikkomusten unohtaminen. Lahden sos.-dem. kunnallisjärjestö ei neuvotellut järjestäytymättömän joukon kanssa, joka ei sen mielestä olisi kyennyt valvomaan päätösten pitävyyttä.


title: Lahden suojeluskunta

text: Tammikuun lopussa alkoi sisällissota, jonka aluksi työväenjärjestöt ottivat vallan itselleen. Lahden suojeluskunnan edustajat joutuivat siirtymään pohjoiseen Sysmään liittyäkseen sodankäyntiin.


title: Lahden suojeluskunta

text: Sisällissodan jälkeen Lahden suojeluskunta osallistui Hennalan vankileirin vartiointiin. Myöhemmin sekin muodosti suojeluskuntien tapaan kotijoukon.


title: Lahden suojeluskunta

text: Lahden suojeluskunnan pesäpallojoukkue voitti vuonna 1925 pesäpallon Suomen mestaruuden. Suojeluskuntajoukkueen toimintaa jatkamaan Lahteen perustettiin pesäpallon erikoisseura Lahden Mailaveikot.


title: Hämeen sotilasalue

text: Hämeen sotilasalue on Kanta-Hämeen sotilasalueesta ja Päijät-Hämeen sotilasaluesta muodostettu Panssariprikaatin aikaisempaa sotilaslääniä korvaavan sotilashallintoalueen yksi kolmesta sotilasalueesta. Panssariprikaatin kaksi muuta sotilasaluetta ovat Pirkanmaan sotilasalue ja Keski-Suomen sotilasalue.


title: Hämeen sotilasalue

text: Hämeen sotilasalueella toimivat mm. Kanta-Hämeen maakuntakomppania ja Päijät-Hämeen maakuntakomppania. Hämeen aluetoimisto vastaa myös Hämeen paikallispataljoonasta, johon maakuntakomppaniat kuuluvat.


title: Hämeen sotilasalue

text: Asevelvollisuuskutsuntoja Hämeen sotilasalueen aluetoimisto järjestää Asikkalassa, Forssassa, Hartolassa, Hattulassa, Hausjärvellä, Hämeenkoskella, Heinolassa, Hollolassa, Humppilassa, Hämeenlinnassa, Janakkalassa, Jokioisissa, Kärkölässä, Lahdessa, Lopella, Nastolassa, Orimattilassa, Padasjoella, Riihimäellä, Sysmässä, Tammelassa ja Ypäjällä.


title: Hämeen sotilasalue

text: Vapaaehtoisen maanpuolustustyön ja siihen liittymän muun toiminnan osalta osalta Hämeen sotilasalueella toimii Päijät-Hämeen maakuntakomppania, Kanta-Hämeen maakuntakomppania ja Hämeen poliisilaitoksen täydennyspoliisi. Kanta-Hämeen maakuntakomppania ja Päijät-Hämeen maakuntakomppania kuuluvat Hämeen sotilasalueen esikunnan, Hämeen aluetoimiston, Hämeen paikallispataljoonaan.


title: Hämeen sotilasalue

text: Suomen puolustusvoimien joukko-osastoille lakkautetuilta sotilaslääneiltä siirtyneiden sotilasalueiden aluetoimistot tukevat alueellaan tapahtuvaa vapaaehtoista maanpuolustustyötä sekä hoitavat siiviihallinnon kanssa varautusmistoimien valmistelua.


title: Hämeen sotilasalue

text: Maanpuolustuskoulutusyhdistys toimii Hämeen sotilasalueen alueella. Sillä on kaksi alueellista yksikköä: Päijät-Hämeen koulutus- ja tukiyksikkö Lahdessa sekä Kanta-Hämeen koulutus- ja tukiyksikkö Hämeenlinnassa.


title: Hämeen sotilasalue

text: Reserviläis- ja reserviupseeripiirejä edustaa Päijät-Hämeen Reservipiiri ry. Päijät-Hämeen Reservipiiri ry on perustettu 1.1.1995 yhdentämään Päijät-Hämeen Reserviläispiirin ja Päijät-Hämeen Reserviupseeripiirin toimintaa. Piirin puheenjohtaja valitaan kahdeksi vuodeksi kerrallaan siten, että joka toisena kautena on puheenjohtajana Päijät-Hämeen Reserviläispiirin ja joka toisena kautena Päijät-Hämeen Reserviupseeripiirin valitsema ehdokas.


title: Hämeen sotilasalue

text: Maanpuolustuskilloista Hämeen sotilasalueella toimii Karjalan Prikaatin Kilta ry:n lahden osasto jaoksena. Itsenäisenä yhdistyksenä toimii Lahden Seudun Tykistökilta ry, jolla on jaoksenaan Lahdessa nuorilla tarkoitettu Rihla-niminen jaos.


title: Hämeen sotilasalue

text: Muita yhteisöjä ovat Päijät-Hämeen kiltapiiri ja Päijät-Hämeen maanpuolustuskilta ry. Ratsuväkiperinteitä edustaa sotilasalueella Ratsimieskilta ry:n Lahden Eskadroona.


title: Hämeen sotilasalue

text: Päijät-Hämeen sotilasalue on ollut osa Etelä-Hämeen suojeluskuntapiiriä. Lahden varuskunta perustettiin Venäjän keisarikunnan aikana Hennalaan. Talvisodan alettua 1. joulukuuta 1939 Etelä-Hämeen suojeluskuntapiirin alueesta erotettiin omaksi alueekseen Lahden suojeluskuntapiiri.


title: Hämeen sotilasalue

text: Päijät-Hämeessä toimi 1932-1992 Lahden sotilaspiiri.


title: Hämeen maanpuolustuspiiri

text: Hämeen maanpuolustuspiiri on yksi Maanpuolustuskoulutusyhdistyksen puolustusvoimien maavoimien toimintaan liittyvä piiri. Siihen kuuluvat entisen Hämeen läänin käsittävät alueet Kanta-Hämeessä, Pirkanmaalla ja Päijät-Hämessä.


title: Hämeen maanpuolustuspiiri

text: Kun Maanpuolustuskoulutusyhdistysken koulutus- ja tukiyksiköt lakkautettiin, niiden toimintaa jatkoivat maanpuolustuspiirien koulutuspaikat. Hämeen maanpuolustuspiirissä ovat Kanta-Hämeessä Hattulan koulutuspaikka, Keski-Suomessa Jyväskylässä Tikkakosken koulutuspaikka, Päijät-Hämeessä Lahden koulutuspaikka ja Pirkanmaalla Tampereen koulutuspaikka.


title: Päijät-Hämeen Reservipiiri

text: Päijät-Hämeen Reservipiiri ry. on perustettu 1.1.1995 yhdentämään Päijät-Hämeen Reserviläispiirin ja Päijät-Hämeen Reserviupseeripiirin toimintaa. Piirin puheenjohtaja valitaan kahdeksi vuodeksi kerrallaan siten, että joka toisena kautena on puheenjohtajana Päijät-Hämeen Reserviläispiirin ja joka toisena kautena Päijät-Hämeen Reserviupseeripiirin valitsema ehdokas.


title: Päijät-Hämeen Reservipiiri

text: Päijät-Hämeen Reserviläispiiri ry koostuu reserviläisyhdistyksistä ja Artjärven Reservinaliupseerit ry:stä. Se on Reserviläisliitto ry:n jäsenyhdistys. Päijät-Hämeen Reserviläispiiri ry:n suurin jäsenyhdistys on Lahden Reserviläiset ry, johon 2014 yhdistettiin Tiirismaan Reserviläiset ry, joka oli yhdistys, johon oli koottu muiden useissa kunnissa tapahtunutta toimintaa.


title: Päijät-Hämeen Reservipiiri

text: Lahden Reserviläiset ry on Päijät-Hämeen suurin reserviläisyhdistys. Siihen liitettiin Tiirismaan Reserviläiset ry:n toiminta 2014. Tiirismaan Reserviläiset toimivat Hollolan ja Hämeenkosken kunnissa sekä Kärkölän kuntakeskuksessa Järvelässä sekä Kärkölän kirkonkylällä, missä Lahden Reserviläiset järjestää mm. seppeleen laskuja sankarihaudoille kansallisena veteraanipäivänä. Tiirismaan Reserviläiset ry toiminta-aikanaan kokosi aikaisempien kunnallisten reservin aliupseeriyhdistysten toiminnan piiriinsä. Yhdistys järjestää mm. ampumakilpailuja.


title: Päijät-Hämeen Reservipiiri

text: Lahden Reserviupseerikerho ry on Päijät-Hämeen suurin reserviupseeriyhdistys. Sillä on ampumatoimintaa sekä ikäryhmittäin myös nuorisotoimintaa sekä senioritoimintaa 60 vuotta täyttäneille. Yhdistys järjestää myös esitelmätilaisuuksia.


title: Päijät-Hämeen Reservipiiri

text: Reserviläisliittoon kuuluvat reserviläisyhdistykset ovat usein entisiä reservin aliupseereiden yhdistyksiä.


title: Päijät-Hämeen Reservipiiri

text: Sotaveteraani- ja sotainvalidiyhdistysten tapaan on myös reserviupseeri- ja reserviläisyhdistyksillä majoja kokoontumispaikkoinaan. Nykyään entiset reserviupseeri- ja reservin aliupserimajat voivat olla kunnittain myös yhteiskäytössä.


title: Kalle Kämäräinen (harmonikkataiteilija)

text: Kalle Samuli Kämäräinen (s. 1991 Mikkeli) on suomalainen harmonikkataiteilija.


title: Kalle Kämäräinen (harmonikkataiteilija)

text: Kämäräinen on yltänyt useaan otteeseen palkintosijoille suomalaisissa harmonikkakilpailuissa.


title: Kalle Kämäräinen (harmonikkataiteilija)

text: Hän on vaikuttanut Helminauha -orkesterissa vuodesta 2007.


title: Kalle Kämäräinen (harmonikkataiteilija)

text: Kämäräinen aloitti soittamaan harmonikkaa seitsemän vuotiaana. Hänen opettajinaan ovat toimineet mm. Arto Kivekäs ja Alpo Pohja.


title: Kalle Kämäräinen (harmonikkataiteilija)

text: * "Arto Kivekkään Harmonikkakoulun 25v Juhlalevy" (2005)


title: Kalle Kämäräinen (harmonikkataiteilija)

text: * "Saimaan aalloilla" (2010)


title: Kalle Kämäräinen (harmonikkataiteilija)

text: * "Haitari ja Kesäyö" (2010)


title: Kalle Kämäräinen (harmonikkataiteilija)

text: * "Toisesta todellisuudesta CD-single" (2013)


title: Kalle Kämäräinen (harmonikkataiteilija)

text: * "Mitä tahdot CD-single" (2013)


title: Carl Gustaf Nilsson

text: Carl Gustaf Nilsson (8. elokuuta 1944 Helsinki – 8. lokakuuta 2015 Helsinki) oli suomalainen gynekologi ja professori. Hän oli Helsingin yliopiston naistentautien ja synnytysopin ruotsinkielinen professori 2001–2012. Hän oli erityisesti kiinnostunut naisten virtsankarkailun kirurgisista hoidoista ja kehitti Uppsalan yliopistossa keksittyä uutta hoitomuotoa.


title: Carl Gustaf Nilsson

text: Purjehduksen parissa hän toimi Suomen purjehdusjoukkueen valmentajana Montrealin (1976) ja Moskovan olympialaisissa (1980 Tallinna).


title: Vihtori Kosonen

text: Vihtori Kosonen (1873–1934) oli suomalainen toimittaja, kirjankustantaja ja vapaa-ajattelija. Hän oli 1900-luvun ensimmäisinä vuosina yksi amerikansuomalaisen työväenliikkeen keskeisimmistä vaikuttajista, joka myöhemmin toimi Suomessa muun muassa sosialidemokraattisessa puolueessa. Kosonen tunnettiin myös aktiivisena ja uraauurtavana vapaa-ajattelijana.


title: Vihtori Kosonen

text: Suomessa Kosonen työskenteli vuonna 1895 perustetun "Työmies"-sanomalehden taloudenhoitajana, kunnes muutti Yhdysvaltoihin 1898 käynnistyneen ensimmäisen sortokauden johdosta. Samaan aikaan Pohjois-Amerikkaan pakeni myös lukuisia muita Suomen työväenliikkeen varhaisia sosialisteja, kuten Alfred F. Tanner, Taavi Tainio sekä Eetu Salin. Pohjois-Amerikassa hänestä tuli Tannerin, Tainion, Martin Hendricksonin, A. B. Mäkelän ja Alex Halosen tavoin amerikansuomalaisen työväenliikeen ensimmäisiä merkittäviä hahmoja ja toiminnan organisoijia. Kosonen ehti muutaman Pohjois-Amerikassa viettämänsä vuoden aikana toimimaan muun muassa agitaattorina sekä vuonna 1903 ilmestymisensä aloittaneen "Amerikan Suomalaisen Työmiehen" ensimmäisenä päätoimittajana.


title: Vihtori Kosonen

text: Heinäkuussa 1903 Kosonen valittiin Massachusettsin Worcesterissa vastaperustetun "Amerikan Suomalaisen Työmiehen" päätoimittajaksi, mutta hän kuitenkin erosi tehtävästä jo syyskuussa. Syynä olivat kansainvälisen sosiaalidemokraattisen työväenliikkeen edustaman suuntauksen kannattajien ja Matti Kurikan johtamien utopiasosialistien välille syntyneet erimielisyydet lehden linjasta. Marraskuussa pidetyssä yhtiökokouksessa päätettiin jatkaa sosiaalidemokraattisella linjalla, ja samalla Kosonen valittiin uudelleen päätoimittajaksi. Kiistojen aikana Kurikka hyökkäsi usein omilla kirjoituksillaan ankarasti Kososta vastaan. Hänen puolustajiaan taas olivat muun muassa Hendrickson, Tainio sekä F. J. Syrjälä.


title: Vihtori Kosonen

text: Päätoimittajana työskennellessään Kosonen kiersi myös ahkerasti puhujamatkoilla eri puolilla Yhdysvaltoja, erityisesti keskilännessä, jossa oli suuria amerikansuomalaisten kaivos- ja metsätyömiesten yhteisöjä. Vastaanotto ei aina ollut suopeata, ja esimerkiksi Minnesotan Elyssa hänet ilmiannettiin viranomaisille anarkistina. Kososen kirkonvastaiset puheet saivat usein myös amerikansuomalaisten parissa toimineen papiston raivoihinsa. Kesällä 1904 "Amerikan Suomalainen Työmies" siirtyi Kososen ehdotuksesta keskilänteen, jossa sen taloudelliset mahdollisuudet olivat huomattavasti itärannikkoa paremmat ja myös sijainti oli lukijakunnan kannalta keskeisempi. Uudeksi toimipaikaksi tuli Michiganin Hancock, ja samalla lehden nimi vaihtui lyhyesti "Työmieheksi". Joulukuussa 1904 lehteen palkattiin kokenut toimittaja Kaapo Murros, josta johtokunta teki pian myös päätoimittajan Kososen ollessa samaan aikaan puhujamatkalla. Johtokunnan omavaltainen menettely ei kuitenkaan johtanut jatkotoimiin, kun Kosonen päätti vuoden 1905 puolella palata takaisin Suomeen.


title: Vihtori Kosonen

text: Varsinaisen toimittajantyönsä ohella Kosonen toimi Yhdysvalloista käsin myös Alfred Bernhard Sarlinin vuosina 1902–1904 Suomessa julkaiseman kaunokirjallisen viikkolehden "Työmiehen Illanvieton" avustajana.


title: Vihtori Kosonen

text: Suomeen palattuaan Kosonen oli mukana SDP:n toiminnassa ja työskenteli aluksi Tampereella ilmestyneen "Kansan Lehden" taloudenhoitajana. Vuoden 1905 suurlakon yhteydessä hän kuului paikallisen suurlakkokomitean valiokuntaan ja oli yksi Tampereen raatihuoneen parvekkeelta luetun ns. "Punaisen julistuksen" laatijoista. Samaan aikaan käynnissä olleen Venäjän vallankumouksen aikana Kosonen järjesti turvapaikkoja Baltian maista tulleille pakolaisille. Helmikuussa 1906 hän avusti latvialaista Jan Tshokkea, joka kuitenkin paljastui Venäjän valtionpankin Helsingin konttorin ryöstöön osallistuneeksi bolševikiksi. Ryöstäjiin kuuluneen Petter Salinin Kosonen puolestaan ilmiantoi poliisille, ja tämä pidätettiin Kansan Lehden toimituksesta. Kosonen myös kiersi Pohjanmaalla ostelemassa bolševikeille uponneesta SS John Grafton -laivasta pelastettuja aseita. Hän lienee ollut myös bolševikkien joulukuun 1905 Tampereen puoluekonferenssin suomalainen järjestäjä.


title: Vihtori Kosonen

text: Suurlakon innoittamana sosialidemokraattiseen puolueeseen liittyi nuoria akateemisesti koulutettuja radikaaleja, joita kutsuttiin nimellä "marraskuun sosialistit". Maltillista linjaa edustanut Kosonen erosi syksyllä 1906 "Kansan Lehden" palveluksesta yhdessä Yrjö Mäkelinin sekä Kössi Kaatran kanssa, kun lehden päätoimittajaksi nimettiin radikaaleihin lukeutunut Timo Korpimaa. Tämän jälkeen joulukuussa 1906 Kosonen, Mäkelin, Kaatra sekä Reino Drockila perustivat lyhytikäiseksi jääneen "Oikeus"-nimisen lehden, joka vastusti myös puolueen pää-äänenkannattajan "Työmiehen" linjaa. Ryhdyttyään vastustamaan aseelliseen toimintaan valmistautumista Kosonen menetti äkisti suosionsa ja häntä vaadittiin lokakuussa 1906 jopa erotettavaksi Tampereen työväenyhdistyksestä.


title: Vihtori Kosonen

text: Vuosina 1915–1918 Kosonen toimi kirjailija Eino Leinon perustaman "Sunnuntai"-nimisen kulttuurilehden taloudenhoitajana. Muita lehden taustavaikuttajia olivat sen toimitussihteerinä työskennellyt L. Onerva sekä teosofina tunnettu liikemies Fredrik Heliö. "Sunnuntain" toimitus sijoitettiin Helsinkiin muuttaneen Kososen luokse Isolle Roobertinkadulle, jonne myös Leino myöhemmin asettui. Vuosina 1918–1919 Kosonen julkaisi "Työn Valta" -nimistä sanomalehteä, joka vastusti sosialidemokraattisen puolueen radikalisoitumista ja aseellista vallankumousta. Se jatkoi ilmestymistään vuoteen 1919 saakka, mutta oli sisällissodan ajan punaisten lakkauttama. Historioitsija Eino I. Parmanen haastatteli Kososta 1930-luvulla kerätessään tietoja "Taistelujen kirjaansa".


title: Vihtori Kosonen

text: Kosonen tunnettiin myös vapaa-ajattelijana, joka toimi Tampereen Vapaa-ajattelijayhdistyksen puheenjohtajana. Vuonna 1910 hän alkoi julkaisemaan "Vapaa Ajatus" -nimistä lehteä, josta tuli nopeasti eri puolilla maata vaikuttaneiden vapaa-ajattelijoiden ja ateistien yhdysside. Siihen kirjoittivat muun muassa kirjailija Ilmari Kianto sekä toimittaja Ernst Lampén. Kososen linja oli erittäin jyrkkä ja kirkonvastainen, mikä aiheutti lukuisia painokanteita ja jumalanpilkkasyytteitä. Hän pystyi kuitenkin julkaisemaan lehteä kahdeksan vuoden ajan tekemällä jatkuvasti valituksia saamistaan tuomioista ja lakkautuspäätöksistä. Lehden ansiosta perustettiin myös Vapaa-ajattelijain liitto vuonna 1911, mutta senaatti ei kuitenkaan hyväksynyt sen sääntöjä.


title: Vihtori Kosonen

text: Kustannustoimintaa Kosonen harjoitti omalla nimellään vuosina 1906–1910. Häntä on luonnehdittu kunnianhimoiseksi pienkustantajaksi, joka julkaisi laadukasta kaunokirjallisuutta, runsaasti työväenkirjallisuutta sekä ateistisia ja teosofisia teoksia. Kosonen kustansi muun muassa lukusia Arvid Järnefeltin ja Ilmari Kiannon teoksia, muita tunnettuja kotimaisia nimiä olivat esimerkiksi Larin Kyösti, L. Onerva sekä Jalmari Finne. Vuonna 1907 Kosonen otti kustannettavakseen runsaasti Eino Leinon tuotantoa ja hänen katsotaan jopa pelastaneen jälkipolville muun muassa Leinon kirjoittamat näytelmät. Ulkomaisista Kosonen julkaisi muun muassa Friedrich Nietzschen, Karl Kautskyn sekä Henry Georgen teoksia.


title: Joseph Atiyeh

text: Joseph Atiyeh (, s. 19. toukokuuta 1957) on syyrialainen vapaapainin olympiamitalisti.


title: Joseph Atiyeh

text: Atiyeh saavutti Los Angelesin olympialaisissa 1984 hopeaa 100 kg:n painoluokassa. Hän voitti romanialaisen Vasile Puşcaşun, Intian Kartar Dhillon Singhin ja kreikkalaisen Georgios Poikilidisin, kunnes hävisi loppuottelussa Yhdysvaltojen Lou Banachille selätyksellä ajassa 1.01. Tämä oli Syyrian kaikkien aikojen ensimmäinen olympiamitali.


title: Joseph Atiyeh

text: Koko ikänsä Yhdysvalloissa asunut, kaksoiskansalaisuuden omannut Atiyeh edusti seuratasolla yhdysvaltalaista, Baton Rougen kaupungissa toimivaa LSU Tigers -seuraa.


title: Joseph Atiyeh

text: Myös hänen veljensä Dennis Atiyeh on olympiapainija


title: Juri Jevseitšik

text: Juri Jevseitšik (, s. 23. tammikuuta 1971 Ukraina) on ukrainalaissyntyinen israelilainen kreikkalais-roomalaisen tyylin painija, joka edusti kansainvälisissä kilpailuissa Israelia vuodesta 1998. Hän edusti Maccabi Be'er Sheva -seuraa.


title: Juri Jevseitšik

text: Jevseitšik saavutti Gävlen MM-kilpailuissa 1998 pronssia 130 kg:n painoluokassa kukistettuaan pronssiottelussa georgialaisen Miriani Giorgadzen. Hän sijoittui MM-kilpailuissa 130 kg:n sarjassa viidenneksi Prahassa 1995 ja kymmenenneksi Ateenassa 1999 sekä 120-kiloisissa kuudenneksi Moskovassa 2002.


title: Juri Jevseitšik

text: Jevseitšik sijoittui Sydneyn olympialaisissa 2000 neljänneksi 130 kg:n sarjassa hävittyään pronssiottelussa valkovenäläiselle Dmitri Debelkalle. Ateenan olympialaisissa 2004 hän hävisi molemmat ottelunsa.


title: Juri Jevseitšik

text: Jevseitšik oli EM-kilpailuissa 130 kg:n painoluokassa neljäs 2000, viides 1999 sekä kuudes 1998 ja 2001. 120-kiloisissa hän sijoittui neljänneksi 2002 sekä kuudenneksi 2003 ja 2004.


title: Juri Jevseitšik

text: Jevseitšik voitti Neuvostoliiton edustajana juniorisarjojen Euroopan-mestaruuden 115-kiloisissa 1989 ja maailmanmestaruuden 130-kiloisissa 1991.


title: Michael Beilin

text: Michael Beilin (, s. 25. huhtikuuta 1976) on israelilainen kreikkalais-roomalaisen tyylin painija. Hän edusti Hapoel Tel Aviv -seuraa.


title: Michael Beilin

text: Beilin saavutti MM-pronssia 63 kg:n painoluokassa Ateenassa 1999 kukistettuaan pronssiottelussa uzbekistanilaisen Bahodir Kurbanovin sekä Patraksessa 2001, jolloin voitti pronssiottelussa kuubalaisen Juan Marénin. Hän oli samassa sarjassa neljäs Wrocławin MM-kilpailuissa 1997. Sydneyn olympialaisissa 2000 hän oli 63-kiloisissa viidestoista.


title: Michael Beilin

text: Beilin saavutti EM-kilpailuissa pronssia 66 kg:n painoluokassa Seinäjoella 2002 kukistettuaan pronssiottelussa valkovenäläisen Vitali Žukin. Hän oli EM-kilpailuissa lisäksi 63 kg:n sarjassa kuudes 1997, seitsemäs 2001 ja kahdeksas 1999.


title: Callan Mulvey

text: Callan Francis Mulvey (s. 24. helmikuuta 1975) on australialainen näyttelijä, joka on esiintynyt esimerkiksi televisiosarjoissa "Heartbreak High", "Underbelly" ja "Rush" sekä elokuvissa "Zero Dark Thirty", "", "" ja .


title: Callan Mulvey

text: Mulvey syntyi Uudessa-Seelannissa, mutta muutti kahdeksanvuotiaana Sydneyyn, Australiaan. Hän aloitti näyttelemisen televisiossa ja debytoi valkokankaalla vuoden 2004 australialaisessa elokuvassa "Thunderstruck". 31. joulukuuta 2003 Mulvey oli pahassa auto-onnettomuudessa ja loukkaantui vakavasti.


title: HMS Royal Albert (1854)

text: "HMS Royal Albert" oli Britannian Kuninkaallisen laivaston vuonna 1854 vesillelaskettu 121-tykkinen potkurilla varustettu höyrykäyttöinen ensimmäisen luokan linjalaiva.


title: HMS Royal Albert (1854)

text: Oliver Langin suunnittelema 3 393 70/94 bm:n 120-tykkinen ensimmäisen luokan linjalaiva tilattiin 26. maaliskuuta 1842 Woolwichin telakalta. Se oli suurennettu versio viimeisestä symondiittikolmikantisesta "HMS Trafalgarista". Alus oli samalla suurin kuninkaalliselle laivastolle suunniteltu ainoastaan purjein varustettu sotalaiva sekä ainoa vuoden 1830 jälkeen suunniteltu alus, joka ei pohjautunut Queen-luokkaan. Sen köli laskettiin elokuussa 1844. Höyrykoneiden ja potkureiden yleistyessä alus määrättiin 31. tammikuuta 1852 muutettavaksi potkurikäyttöiseksi.


title: HMS Royal Albert (1854)

text: Aluksella piti olla alimmalla tykkikannella 28 kappaletta 32 naulan 56 cwt:n ja neljä kahdeksan tuuman (68 naulan) 60 cwt:n tykkiä. Keskimmäisellä tykkikannelle oli tarkoitus asentaa vastaava aseistus vähennettynä kahdella kahdeksan tuuman tykillä ja lisättynä neljällä 32 naulan tykillä. Ylimmälle tykkikannelle oli tarkoitus asentaa 34 kappaletta 32 naulan 49 cwt:n tykkiä. Näiden lisäksi aluksella piti olla puoli- ja etukannella kuusi 32 naulan 42 cwt:n ja neljätoista lyhyttä 32 naulan 25 cwt:n tykkiä.


title: HMS Royal Albert (1854)

text: Aluksen suunnitelma laajennettiin 3 463 tonniin 24. maaliskuuta 1851. Alukselle määrättiin asennettavaksi "HMS Euphratekselle" valmistettu 620 nhp:n höyrykone. Suunnittelijat ja laivanrakentajat kokoontuivat 23. syyskuuta 1852, jolloin päädyttiin aluksen perän uudelleen suunnitteluun, mikä hyväksyttiin 5. toukokuuta 1853. Samalla päätettiin korvata alkuperäinen höyrykone 400 nhp:n höyrykoneella. John Penn and Sonin tarjous 500 nhp:n höyrykoneesta hyväksyttiin 9. tammikuuta 1854. Muutostyöt aloitettiin 25. lokakuuta 1852 ja alus laskettiin vesille 13. toukokuuta 1854 ja se valmistui 19. marraskuuta Portsmouthin telakalta varustettuna joukkojenkuljetusalukseksi.


title: HMS Royal Albert (1854)

text: Alus otettiin 19. kesäkuuta 1854 palvelukseen Sheernessissä päällikkönään Alexander Little kesäkuusta lokakuuhun 1854. Lokakuusta aluksen päällikkönä oli Thomas Sabine Pasley, kunnes se poistettiin palveluksesta 27. marraskuuta. Alus palautettiin palvelukseen 14. helmikuuta 1855 Välimeren laivaston komentajan kontra-amiraali Edmund Lyonsin lippulaivana päällikkönään William Robert Mends. Huhtikuussa 1857 aluksen päälliköksi tuli Francis Egerton, joka oli tehtävässä 20. elokuuta 1858 saakka. Alus oli 25. elokuuta 1858 alkaen Kanaalin laivueessa kontra-amiraali Charles Howe Fremantlen lippulaivana päällikkönään Edward Bridges Rice, joka luovutti aluksen päällikkydeen 1. lokakuuta 1859 Henry James Laconille. Samalla aluksen lippu-upseeriksi tuli kontra-amiraali Robert Fanshawe Stopford. Alus poistettiin palveluksesta 25. tammikuuta 1861 ja se myytiin syyskuussa 1884 romutettavaksi Castlelle Charltoniin.


title: Juha Karjalainen (biologi)

text: Juha Karjalainen on suomalainen biologi ja professori. Hän toimii kalabiologian ja kalavesien tutkimuksen professorina Jyväskylän yliopistossa.


title: Juha Karjalainen (biologi)

text: Juha Karjalaisen opetusala ovat akvaattiset tieteet. Hän on toiminut tutkijana Jyväskylän yliopiston bio- ja ympäristötieteiden laitoksella. Hän toimi laitoksen johtajana 2007-2008 ja varajohtajana 2008-2010.


title: Juha Karjalainen (biologi)

text: Tutkijana Karjalainen on erikoistunut kalojen ja niiden elinympäristön tutkimiseen. Hän on tarkastellut kalojen bioenergetiikkaa ja ekofysiologiaa. Erityisesti hän on tutkinut siian biologiaa, ekologiaa ja elinympäristöä. Lisäksi hän on tutkinut ograanisten klooriyhdisteiden kertymistä kaloihin. Vesistöntutkimuksen alalla Karjalainen on tehnyt makean veden ekosysteemien tutkimusta ja selvittänyt, millaisia keskinäisiä vuorovaikutuksia eri ekosysteemeillä on.


title: Juha Karjalainen (biologi)

text: Professori Karjalainen toimi tutkimustyön ohella vuosina 2010-2013 Jyväskylän yliopiston matemaattis-luonnontieteellisen tiedekunnan varadekaanina. Tutkimustyön vuoksi hän oli virkavapaalla varadekaanin toimesta elokuusta 2012 heinäkuuhun 2013.


title: Juha Karjalainen (biologi)

text: Karjalainen sai 2008 Jyväskylän yliopistosäätiön jakaman Hyvä esimies-tunnustuspalkinnon.


title: Kärppälä

text: Kärppälä on kylä Rautaveden itärannalla Sastamalan kaupungissa Pirkanmaalla. Kylä kuului aikoinaan Karkun pitäjään ja se on Karkun itäosan eli Salokunnan keskus. Kylässä on muun muassa Salokunnan kirkko. Kärppälä lähikylineen muodostavat Kärppälän kyläalueeksi kutsutun kokonaisuuden.


title: Kärppälä

text:
Sastamalan kylät -yhdistyksen mukaan Kärppälän alueeseen kuuluvat myös kylät Karkunkylä, Hieta, Maso,
Kojola, Lielahti, Piimäsjärvenmaa, Vataja ja Varppee. Alueella on yhteensä noin 300-400 asukasta. Kärppälän läpi virtaa Rautaveden Kärppälänlahteen laskeva Kärppälänjoki. Kylä on maastoltaan hyvin mäkistä, ja siellä sijaitsee muun muassa Pentin linnavuori. Kärppälän kylä ulottuu myös Rautaveden yli Salonsaarelle.


title: Kärppälä

text: Kärppälässä on ollut kiinteää asutusta jo 4000 eaa. Vanhin säilynyt maininta Kärppälän kylästä on 1500-luvulta. Pentin linnavuori lienee ollut varustettuna 1220-luvulta 1200-luvun loppuun. Salokunnan alueen asukkaat olivat tahtoneet omaa kirkkoa jo 1900-luvun alusta saakka. Kirkon rakentamisesta päätettiin 1940, mutta se rakennettiin Kärppälään vasta vuonna 1960.


title: Salonsaari

text: Salonsaari on usean saaren nimi Suomessa. Alla muutamia niistä:


title: HMS Frederick William

text: HMS Frederick William oli Britannian Kuninkaallisen laivaston vuonna 1860 vesillelaskettu 86-tykkinen potkurilla varustettu höyrykäyttöinen toisen luokan linjalaiva.


title: HMS Frederick William

text: Alus tilattiin 12. syyskuuta 1833 Portsmouthin telakalta Queen-luokan 110-tykkisenä ensimmäisen luokan linjalaivana nimellä "HMS Royal Sovereign". Amiraliteetti keskeytti työt aluksella 7. toukokuuta 1834. Alus nimettiin 12. huhtikuuta 1839 uudelleen "HMS Royal Frederickiksi" ja sen köli laskettiin 1. heinäkuuta 1841, mutta työt etenivät hitaasti. Tilaus uudistettiin 29. kesäkuuta 1848 paranneltuna Queen-luokan aluksena ja uudelleen 28. helmikuuta 1857 höyrykoneen asentamiseksi.


title: HMS Frederick William

text:
Edelleen rakenteilla olleen Windsor Castle -luokan aluksen suunnitelmat muutettiin 86-tykkiseksi toisen luokan linjalaivaksi 30. huhtikuuta 1859. Muutostyöt alkoivat 28. toukokuuta 1859, ja alus nimettiin "HMS Frederick Williamiksi" 28. maaliskuuta 1860. Alus laskettiin vesille 24. maaliskuuta 1860 ja se valmistui kesäkuussa. Aluksen voimanlähteenä oli Maudslay, Sons and Fieldin valmistama 500 nhp:n höyrykone (2 276 hv), mikä mahdollisti 11,777 solmun nopeuden koeajoissa. Muutostöiden jälkeen aluksen aseistuksena oli alemmalla tykkikannella kolmekymmentä 8 tuuman 65 cwt:n tykkiä ja ylemmällä tykkikannella kolmekymmentäkaksi 32 naulan 56 cwt:n tykkiä. Lisäksi puolikannella ja keulakannella oli kaksikymmentäkaksi 32 naulan 42 cwt:n ja kaksi 68 naulan 95 cwt:n tykkiä.
Alus otettiin 1. heinäkuuta 1864 palvelukseen päällikkönään Edward Codd Portlandin vartiolaivana, missä tehtävässä se korvasi "HMS Colossuksen". Alus siirrettiin 7. maaliskuuta 1865 Queenstownin vartiolaivaksi päällikkönään Edmund Heathcote. John James Kennedy vastaanotti 31. tammikuuta 1866 aluksen päällikkyyden. Alus poistettiin palveluksesta 31. elokuuta 1868.


title: HMS Frederick William

text: Alus nimettiin 19. lokakuuta 1876 uudelleen "HMS Worcesteriksi," ja se lainattiin Thames Nautical Training Collegelle kauppalaivaston henkilöstön koululaivaksi Greenhitheen. Alus palautettiin vuonna 1945 amiraliteetin hallintaan ja se myytiin heinäkuussa 1948 Frary Industriesille romutettavaksi. Alus haaksirikkoutui hinattaessa Thamesilla 30. elokuuta 1948. Hylky nostettiin toukokuussa 1953, ja se romutettiin Tennant and Hornella Graysissä.


title: HMS Nelson (1876)

text: HMS Nelson oli Britannian kuninkaallisen laivaston vuonna 1876 vesillelaskettu Nelson-luokan ensimmäisen luokan risteilijä.


title: HMS Nelson (1876)

text: Alus tilattiin Govanista John Elder and Companyltä ja sen köli laskettiin 2. marraskuuta 1874. Alus laskettiin vesille 4. marraskuuta 1876 ja se valmistui 1881.


title: HMS Nelson (1876)

text: Alus purjehti palvelukseenoton jälkeen Australian asemalle, jonka lippulaivaksi se siirtyi vuonna 1885. Alus palasi Britteinsaarille huollettavaksi tammikuussa 1889. Telakalta vapauduttuaan alus siirtyi Portsmouthiin vartiolaivaksi lokakuussa 1891 ja se siirrettiin reserviin marraskuussa 1894. Alus sijoitettiin huhtikususa 1901 telakan reservialukseksi ja siitä tehtiin seitsemän kuukautta myöhemmin lämmittäjien koululaivaksi. Alus myytiin 12. heinäkuuta 1910 romutettavaksi 14 500 punnalla.


title: Saksojen yhdistynyt joukkue olympialaisissa

text: Yhteissaksalainen olympiajoukkue edusti Itä-Saksaa ja Länsi-Saksaa olympialaisissa vuosina 1956-1964. Saksojen yhteisjoukkue nähtiin olympialaisissa kaikkiaan kolmissa kesä- ja kolmissa talviolympialaisissa. Palkintoseremonioissa joukkueen kultamitalisteille soitettiin kompromissina Ludwig van Beethovenin "Oodi ilolle".


title: Pyratsoliini

text: Pyratsoliini (CHN) on typpeä sisältävä heterosyklinen orgaaninen yhdiste. Yhdisteellä on kolme tautomerista muotoa 1-, 2- ja 3-pyratsoliinit, joista 2-pyratsoliini on stabiilein.


title: Pyratsoliini

text: Pyratsoliini on huoneenlämpötilassa väritöntä nestettä, jolla on amiinien tai suklaan kaltainen haju. Yhdiste liukenee erittäin hyvin veteen ja polaarisiin orgaanisiin liuottimiin kuten etanoliin ja hieman dietyylieetteriin. Pyratsoliini hapettuu suhteellisen helposti pyratsoloniksi. Yhdiste on emäksinen.


title: Pyratsoliini

text: Pyratsoliinia voidaan valmistaa diatsometaanin ja eteenin välisellä reaktiolla, pelkistämällä pyratsolia natriumetoksidilla tai akroleiinin ja hydratsiinin välisellä kondensaatioreaktiolla.


title: Tiellistenjärvi

text: Tiellistenjärvi on Pirkanmaalla Ikaalisissa Vähä-Röyhiössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Tiellistenjärvi on osa Kyrösjärven lähialuetta.


title: Tiellistenjärvi

text: Järvi on 400 metriä pitkä, 300 metriä leveä ja sen pinta-ala on 4,7 hehtaaria. Järven rannat ovat soistunutta metsää ja siihen laskee kolme tulo-ojaa. Suurin tulo-oja tuo vedet pelloilta mutta muut metsistä. Järven luusua sijaitsee sen kaakkoispäässä, josta alkaa kilometrin pituinen laskuoja, joka laskee Kyrösjärven Tyrjälänlahteen. Järven 1,2 kilometriä pitkät rannat ovat rakentamattomat eikä järvelle johda teitä.


title: Tiellistenjärvi

text: Vuoden 1800 isojakokartassa järven nimi kirjoitettiin "Tjelistön järvi". Järven laskuoja halkoi sen ympärille kehittynyttä peltojen ja niittyjen mosaiikkia ja laski Kyrösjärvessä ""Tyrjälänlahteen"". Vuoden 1886 isonjoan täydennyskartassa nimi kirjoitettiin kartassa "Teilistenjärvi". Järvellä on suoritettu järvenlasku, koska Taavetti Miiskola jätti vuonna 1926 vesijättömaan jakamisesta hakemuksen.


title: Amanda Abbington

text:
Amanda Abbington (28. helmikuuta 1974, Lontoo), alun perin Amanda Jane Smith on englantilainen näyttelijä. Hänet tunnetaan parhaiten televisiorooleistaan Miss Mardlena sarjassa "Mr Selfridge" ja Mary Morstanina sarjassa "Uusi Sherlock".
Sherlockissa hän näyttelee Watsonin (Martin Freeman) vaimoa. Amanda ja Martin olivat pari myös oikeassa elämässä. He erosivat vuonna 2016.


title: Kylänlampi (Ikaalinen)

text: Kylänlampi on Pirkanmaalla Ikaalisissa Vähä-Röyhiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kylänlampi on osa Kyrösjärven lähialuetta.


title: Kylänlampi (Ikaalinen)

text: Lampi on 200 metriä pitkä, 100 metriä leveä ja sen pinta-ala on 1,1 hehtaaria. Se sijaitsee viljelymaiseman keskellä metsäsaarekkeessa ja siihen laskee yksi metsäoja. Lammesta laskee 400 metriä pitkä laskuoja, joka yhtyy valtaojaan ennen laskemistaan Kyrösjärveen Penijoenlahteen. Noin 100 metriä idässä sen ohittaa kylätie, jonka varrella sijaitsee useita maatiloja tiiviissä rykelmässä. Lammen 500 metriä pitkälle rantaviivalle ei ole rakennettu eikä sille johda muita tietä kuin mitä maatilojen pihapiirissä muutenkin on.


title: Kylänlampi (Ikaalinen)

text: Vuoden 1800 isojakokartassa lampea kutsuttiin nimellä "Lammi". Lammin lähiympäristössä on paljon peltoja ja niittyjä, mutta lammelle ei ole silloin piirretty laskuojaa. Vuoden 1872 vesijätön jakokartassa näkyy, miten Vähä-Röyhiön kylän "Lammin" rantojen vesijättö jaetaan eri osakkaiden kesken. Nyt lammelle on piirretty laskuoja.


title: Ahvenlammi (Ikaalinen, Tevaniemi)

text: Ahvenlammi on Pirkanmaalla Ikaalisissa Tevaniemessä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Ahvenlammi on osa Kyrösjärven lähialuetta.


title: Ahvenlammi (Ikaalinen, Tevaniemi)

text: Lammen pituus on 250 metriä, leveys 100 metriä ja sen pinta-ala on 1,5 hehtaaria. Se sijaitsee kahden pellon välissä. Lampeen laskee pohjoisesta metsäoja ja kaakosta Matolammin laskuoja. Lammen luusua sijaitsee lounaispäässä ja siitä laskee noin 3 kilometriä pitkä Kiljunoja Kyrösjärven Aureenloppiin. Lammen koillisrannalle on rakennettu useita vapaa-ajan asuntoja, joille johtaa metsätie seututieltä 276.


title: Siiri Louhi

text: Siiri Louhi (o.s. Lemberg, 1886 – 1963) oli suomalainen ammattiyhdistysvaikuttaja ja sosialidemokraatti. Konttoristina työskennellyt Louhi tuli mukaan Tampereen Työväenyhdistyksen naisosaston toimintaan jo 15-vuotiaana vuonna 1901 ja vaikutti myöhemmin muun muassa SDP:ssä sekä puolueen naisjärjestössä Suomen sosialidemokraattisessa naisliitossa.


title: Siiri Louhi

text: Vuoden 1905 suurlakon aikana Louhi kuului Tampereen suurlakkokomitean valiokuntaan ja oli yksi Tampereen raatihuoneen parvekkeelta luetun ns. "Punaisen julistuksen" laatijoista ja allekirjoittajista. Lisäksi hän oli suurlakon yhteydessä perustetun Tampereen äänioikeuskomitean jäsen. Louhen ohella siihen kuuluivat muun muassa Alma Jokinen sekä Ellen Mäkelin. Vuonna 1917 Louhi osallistui Suomen Kauppa- ja Liiketyöntekijäin Liiton perustavaan kokoukseen Helsingin työväentalolla.


title: Coloradojoki (Argentiina)

text: Coloradojoki () on joki Argentiinan eteläosassa. Joen kokonaispituus on noin 850 kilometriä pitkä. Jos Río Desaguadero lasketaan mukaan, on joen kokonaismitta lähes 2 000 kilometriä.


title: Coloradojoki (Argentiina)

text: Coloradojoen alku on itäisillä Andeilla, samalla leveyspiirillä Chilen Tinguiririca-tulivuoren kanssa (noin 34° 48' S.). Joen katsotaan yleensä alkavan Río Granden ja Río Barrancasin yhtymäkohdassa. Koska Río Barrancas on huomattavasti Río Grandea pienempi, on kuitenkin tarkempaa kuvailla Río Barrancas sivujokena, joka liittyy Río Granden pääuomaan. Andien jälkeen Coloradojoki virtaa kaakkoon karun ja kuivan alueen läpi, eikä siihen liity Río Desaguaderon lisäksi muita sivujokia. Aikaisemmin Río Desaguadero laski Coloradojokeen Laguna Urre Lauquenin järvialueen kautta. Coloradon alajuoksu on hedelmällistä ja metsäistä, mutta alue on pinta-alaltaan pieni, joten asutus on harvaa. Joki laskee Atlantin valtamereen noin 100–120 kilometriä Bahía Blancan kaupungista etelään. Joen suistossa on useita erillisiä laskureittejä.


title: Coloradojoki (Argentiina)

text: Coloradojoki muodostaa ison osan Nequén ja Mendozan sekä Rio Negron ja La Pampan maakuntien rajasta. Embalse Casa de Piedra -pato tuottaa sähköä ja sääntelee joen vedenpinnan korkeutta. Joki on purjehduskelpoinen noin 300 kilometrin matkalla rannikolta Pichi Mahuidaan.


title: Matolammi (Ikaalinen)

text: Matolammi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Matolammi on osa Kyrösjärven lähialuetta.


title: Matolammi (Ikaalinen)

text: Paikalla on kaksi lampea, joista itäisempi on nimetty peruskartassa Matolampi. Tämä lampi on 150 metriä pitkä ja 50 metriä leveä. Pienempi lampi sijaitsee lännempänä 80 metrin pituisen laskuojan päässä. Tämä lampi on 100 metriä pitkä ja puolet kapeampi. Pienestä lammesta lähtee laskuoja Ahvenlammiin. Lammet sijaitsevat soistuneen metsän keskellä. Niiden rannat ovat rakentamattomat eikä niille johda tietä. Seututie 276 kulkee 300 metrin etäisyydellä ohitse.


title: Zhaoqing

text: Zhaoqing (, pinyin: Zhàoqìng Shì) on prefektuuritason kaupunki Kiinan Guangdongin maakunnan luoteisosassa. Kaupungin keskusta sijaitsee linnuntietä noin 82 kilometriä maakunnan pääkaupunki Kantonista länteen. Kaupungin väkiluku on 3,92 miljoonaa (2010) ja pinta-ala 14 891 neliökilometriä.


title: Zhaoqing

text:
Prefektuuri rajoittuu pohjoisessa ja koillisessa Qingyuanin, idässä ja kaakossa Foshanin, etelässä Yunfun sekä lännessä Wuzhoun ja Hezhoun prefektuuritason kaupunkeihin.
Piirikuntatasolla prefektuuri jakautuu 8 osaan. Osat ovat (numerointi kuten oheisessa kuvassa)


title: BMW 3-sarja (E46)

text: BMW E46 on BMW 3-sarjan neljännen sukupolven malli, jota valmistettiin vuosina 1998–2006. Se korvasi edeltäneen E36-mallin ja seuraajaksi tuli E90.


title: BMW 3-sarja (E46)

text: Geneven autonäyttelyssä keväällä 1998 esiteltiin ensimmäisenä E46-korimallina neliovinen sedan. Edellismalliin verrattuna ulkonäössä ei ollut tapahtunut merkittäviä muutoksia, lähinnä muotoja oli pyöristetty hieman. Takavaloissa oli kuitenkin uudenlainen L-mallinen tyyli ja ovenkahvat vaihtuivat muidenkin saksalaismerkkien suosimiin vetokahvoihin. Akseliväli kasvoi 25 millimetriä ja kokonaispituus 40 millimetriä, joten kasvu oli siis melko maltillista. Takaistuimen polvitiloja saatiin suurennettua muutamalla sentillä, mutta ne eivät edelleenkään olleet erityisen tilavat.


title: BMW 3-sarja (E46)

text: Kolariturvallisuudessa oli kehitytty huomattavasti. BMW E46 sai Euro NCAP -kolaritestistä tulokseksi neljä tähteä, kun edeltäjä E36 oli jäänyt heikkoon yhteen ja puoleen tähteen.


title: BMW 3-sarja (E46)

text: BMW:llä totuttuun tapaan mallisarjan uudistuminen tapahtui vähitellen. Aluksi saatavana olivat vain sedan-koriset 318i, 320i, 323i, 328i ja 320d. 318i:n moottori oli kasvanut 1,9-litraiseksi (118 hv). Kuusisylinterisissä oli nyt venttiilien ajoitusta muuttava kaksois-Vanos-järjestelmä. Merkittävin yksittäinen moottoriuutuus oli 320d (2,0 l 136 hv), jossa oli suorasuihkutus, muuttuvasiipinen ahdin ja välijäähdytys.


title: BMW 3-sarja (E46)

text: Hinnaltaan E46-mallisto oli huomattavasti aikaisempaa kalliimpi, mutta myös varustelu oli parantunut. Vakiovarusteina oli muun muassa kuusi turvatyynyä, ABS-jarrut, vetoluistonesto, kauko-ohjattu keskuslukitus, radio/kasettisoitin, lämmitettävät etuistuimet ja sähköikkunat edessä.


title: BMW 3-sarja (E46)

text: Kuusisylinterisissä oli lisäksi lämmitettävät pesusuuttimet, ajotietokone, ulkolämpömittari, korinväriset ovenkahvat ja takaistuimen keskikyynärnoja. Lisävarusteina tarjottiin muun muassa DSC-ajonvakautusta ja navigointijärjestelmää.


title: BMW 3-sarja (E46)

text: Erilaisia sisustusvaihtoehtoja oli tarjolla runsaasti. Vakiona oli veluurinen istuinkangas. Lisävarusteena sai jalopuulistat, kuusisylinterisissä oli vakiona mustat tai harmaat kiiltolistat ja 328i:ssä mattakromilistat.


title: BMW 3-sarja (E46)

text: Alkuvuodesta 1999 markkinoille tuli 316i 1,9-litraisella (105 hv) moottorilla varustettuna. Vakiovarustelusta oli karsittu joitain varusteita, mutta Suomessa ne oli sisällytetty Comfort-pakettiin, joka oli käytännössä kaikissa autoissa. Samana syksynä saapui 330d (3,0 l 184 hv). Kuusisylinterisissä oli manuaali-ilmastointi vakiona vuosimallista 2000 alkaen.


title: BMW 3-sarja (E46)

text: Keväällä 1999 esiteltiin kaksiovinen Coupé, joka muistutti suuresti sedania, mutta oli tätä 4,5 senttiä matalampi. Tuulilasi kaartui loivemmin ja ikkunalaseissa ei ollut kehyksiä. Mallivalikoimassa olivat aluksi 318 Ci, 320 Ci, 323 Ci ja 328 Ci. Vielä saman vuoden aikana tuli 316 Ci ja seuraavana vuonna 325 Ci sekä 330 Ci.


title: BMW 3-sarja (E46)

text: Kolmas korivaihtoehto oli farmarimalli Touring, joka tuli markkinoille syksyllä 1999. Se oli sedania ainoastaan yhden senttimetrin pidempi. Jousitukseen oli tehty muutoksia suuremman kuljetuskapasiteetin vuoksi. Takaistuimella oli pystymmän istuma-asennon ansiosta muutama sentti enemmän polvitilaa. Takaluukun lasi oli 5-sarjan tavoin avattavissa erikseen. Tavaratilan koko perusasennossa oli 435 litraa ja laajennettuna 1 345 litraa. Moottoriksi Touringiin oli saatavana kaikki 318i:stä ylöspäin.


title: BMW 3-sarja (E46)

text: Detroitin autonäyttelyssä vuoden 2000 alussa esiteltiin 3-sarjan Cabrio. Ainoa malli oli alkuvaiheessa 323 Ci, saman vuoden aikana seurasi 330 Ci. Avomalli oli coupéa 130 kiloa painavampi.


title: BMW 3-sarja (E46)

text:
Kesällä 2000 mallisto täydentyi nelivetomalleilla 330xi ja 330xd. Hieman myöhemmin esiteltiin myös 325xi. Tasauspyörästön lukkojen sijasta hyödynnettiin ajovakauden valvontaa (DSC). 62 prosenttia voimasta välittyi takapyörille. Samaan aikaan nelivetomallien esittelyn kanssa 330i (231 hv) korvasi 328i:n ja 325i (192 hv) puolestaan 323i:n. Myös 320i:n iskutilavuus kasvoi 2,2 litraan.
Keväällä 2001 myös vanhasta E36-mallistosta jäänyt hatchback-malli Compact uusiutui E46-koriseksi. Malli oli sedania 21 senttimetriä lyhyempi pituudeltaan, mutta koska akseliväli oli sama, ei takaistuintiloissa ollut merkittävää eroa. Compactin keulan muotoilu erosi muista korimalleista. Takavalot puolestaan olivat läpinäkyvät. 310-litrainen tavaratila oli esimerkiksi Volkswagen Golfia pienempi. Takaistuimet kääntämällä tila kasvoi 1 100-litraiseksi. Compactin mallivaihtoehdot olivat aluksi 316ti ja 325ti. 316:n moottori oli aivan uusi 1,8-litrainen Valvetronic, jonka järjestelmässä kaasuläppä oli jätetty pois ja polttoaineen annostelu hoitui pelkästään imuventtiilien avulla. Moottori oli 115 hevosvoiman tehoinen ja varsin taloudellinen. Alusta oli säädetty hieman normaalia jäykemmäksi. Sisätilat eivät eronneet muista korimalleista, mutta sisustusvärivalikoimassa oli pirteämpiä värisävyjä.
Vuosimallin 2002 sedan ja Touring kokivat kevyehkön kasvojenkohotuksen. Näkyvin muutos oli etuvalojen alareunan uusi aaltomainen muotoilu. Myös etusäleikkö, puskurit ja konepelti vaihtuivat uudenmallisiin. Takavaloissa muutettiin valojen sijoittelua. Nyt myös muut mallit saivat Compactin hieman jämäkämmän jousituksen. Lisäksi parannuksia tehtiin ohjaukseen. 325i- ja 330i-malleihin tuli saataville sekventiaalivaihteisto. Väri- ja verhoiluvalikoimaa päivitettiin.


title: BMW 3-sarja (E46)

text: Moottoriosastolla 320d:n teho nousi 150 hevosvoimaan yhteispaineruiskutustekniikan ansiosta. 316i sai Compactissa esitellyn Valvetronic-moottorin. Vuoden 2002 lopussa myös 318i:hin tuli uusi 2,0-litrainen Valvetronic-moottori. Keväällä 2002 uutuutena oli 316i Touring.


title: BMW 3-sarja (E46)

text: Vuosimallissa 2002 uutena vakiovarusteena oli manuaali-ilmastointi myös nelisylinterisissä malleissa. Saksassa vakioksi tuli myös ajonvakautusjärjestelmä DSC, jota saatiin odottaa Suomessa kevääseen 2003.


title: BMW 3-sarja (E46)

text: Coupé- ja Cabrio-korimalleissa alkuperäinen keulan muotoilu säilyi vuoden 2003 alkuun, jolloin ne saivat uudet muusta mallistosta poikkeavat ajovalot. Myös takavalot ja puskurit kokivat muutoksia. Vuosimallin 2005 autoissa oli kirkaslasiset etuvilkut.


title: BMW 3-sarja (E46)

text: Uusia mallivaihtoehtoja olivat 320Cd ja 330Cd, joita ei otettu Suomen tuontiohjelmaan, kuten ei myöskään Compactin diesel-malleja eikä 318d:tä.


title: BMW 3-sarja (E46)

text: Urheilumalli BMW M3 oli esitelty konseptina jo Frankfurtin autonäyttelyssä 1999, mutta tuotanto alkoi vasta lokakuussa 2000. Moottorina oli 3,2-litrainen 343 hevosvoiman tehon tuottava kuusisylinterinen rivimoottori, jonka sanottiin olevan maailman tehokkain rivikuutonen. Voimansiirtona oli kuusiportainen sekventaalivaihteisto ja taka-akselilla oli automaattinen tasauspyörästön lukko. Ajonvakautusjärjestelmä DSC oli vakiona. Muita varusteita olivat automaatti-ilmastointi, sähkösäätöiset urheiluistuimet ja automaattisesti himmenevä taustapeili. Ulkonäöllisiä eroja perusmalleihin verrattuna olivat etulokasuojien ilmanottoaukot, muhkeampi etupuskuri ja pieni takaspoileri. Coupén lisäksi M3-mallistoon lisättiin Cabrio keväällä 2001.


title: BMW 3-sarja (E46)

text: 3-sarjan huippumalliksi esiteltiin vuonna 2002 M3 CSL, jota oli kevennetty yli 100 kilolla. Moottorin tehoa oli nostettu 360 hevosvoimaan. Vakiovarusteina oli 19 tuuman kevytmetallivanteet, komposiittijarrulevyt ja sekventaalivaihteisto. Varusteista oli karsittu sivuturvatyynyt, sumuvalot, rengaspaineidenvalvontajärjestelmä, radio ja ilmastointi, jonka sai kuitenkin halutessaan lisävarusteena. Väriksi sai joko mustan tai harmaan metallivärin. Ajonvakautusjärjestelmää oli ohjelmoitu soveltumaan paremmin urheilulliseen ajoon. Mallia valmistettiin yhteensä vain 1 400 kappaletta, eikä sitä viety lainkaan Pohjois-Amerikan markkinoille.


title: Ingo von Bredow

text: Ingo von Bredow (12. joulukuuta 1939 Schleswig – 4. marraskuuta 2015) oli saksalainen kilpapurjehtija ja olympiamitalisti.


title: Ingo von Bredow

text: Von Bredow voitti Flying Dutchman -veneluokan olympiapronssia Roomassa 1960 parinaan Rolf Mulka. Melbournen kesäolympialaisissa 1956 pari sijoittui kuudenneksi.


title: Ingo von Bredow

text: Von Bredow kuoli 75-vuotiaana 4. marraskuuta 2015.


title: Rolf Mulka

text: Rolf Theodor Heinz Mulka (23. marraskuuta 1927 Hampuri – 14. heinäkuuta 2012 Hampuri) oli saksalainen kilpapurjehtija, olympiamitalisti ja maailmanmestari.


title: Rolf Mulka

text: Mulka voitti Flying Dutchman -veneluokan olympiapronssia Roomassa 1960 parinaan Ingo von Bredow. Melbournen kesäolympialaisissa 1956 pari sijoittui kuudenneksi.


title: Rolf Mulka

text: Mulka kuoli 84-vuotiaana 14. heinäkuuta 2012. Mulkan isä, SS-Obersturmführer Robert Mulka oli toisen maailmansodan aikana Auschwitzin keskitysleirin komentaja Rudolf Hössin adjutantti ja vastasi muun muassa Zyklon B-kemikaalin toimituksesta kaasukammioihin murhaten vankeja myös omakätisesti. Sodan jälkeen hänen onnistui painua maan alle, mutta Rolf Mulkan voitettua olympiapronssia kiinnostui eräs nimen muistanut Auschwitzista selvinnyt vanki hänen perhetaustastaan mikä johti isä-Mulkan paljastumiseen ja 14 vuoden vankeustuomioon johtaneeseen sotarikosoikeudenkäyntiin tätä vastaan.


title: Stanislav Lusk

text: Stanislav Lusk (12. marraskuuta 1931 Třeboň – 6. toukokuuta 1987 Praha) oli tšekkoslovakialainen soutaja ja olympiavoittaja.


title: Stanislav Lusk

text: Lusk voitti perämiehellisessä nelosessa olympiakultaa Helsingissä 1952 ja kahdeksikossa olympiapronssia Roomassa 1960. Hän osallistui myös Melbournen kesäolympialaisiin 1956 ja eteni kahdeksikossa välieriin.


title: Miroslav Koranda

text: Miroslav Koranda (6. marraskuuta 1934 Praha – 2008) oli tšekkoslovakialainen soutaja, olympiavoittaja ja Euroopan mestari.


title: Miroslav Koranda

text: Koranda voitti perämiehellisessä nelosessa olympiakultaa Helsingissä 1952. Hän osallistui myös Melbournen kesäolympialaisiin 1956 ja eteni kahdeksikossa välieriin. Koranda voitti myös useita mitaleja EM-kilpailuista.


title: Beata Szydło

text: Beata Maria Szydło, o.s. Kusińska (s. 15. huhtikuuta 1963) on puolalainen poliitikko. Hän on Laki ja oikeus -puolueen varapuheenjohtaja, joka johti puolueensa voittoon 2015 presidentinvaaleissa ja parlamenttivaaleissa. Szydło otti vastaan Puolan pääministerin tehtävät 16. marraskuuta 2015. Hän julkisti 9. marraskuuta 2015 hallituksensa kokoonpanon. Szydło jätti 7. joulukuuta 2017 eroilmoituksen pääministerin tehtävästä, ja hänen seuraajakseen tuli valtiovarainministerinä sekä varapääministerinä toiminut Mateusz Morawiecki. Szydłosta tuli varapääministeri. Pääministerin vaihdos oli osa hallituspaikkojen kierrätystä, jonka järjesteli  Jarosław Kaczyński, Szydłon edustaman oikeistolaisen Prawo i Sprawiedliwość -puolueen (Laki ja oikeudenmukaisuus) puheenjohtaja.


title: Beata Szydło

text: Szydło oli Gmina Brzeszczen pormestari vuosina 1998–2005. Sejmiin hän nousi Chrzanówn vaalipiiristä 25. syyskuuta 2005.


title: Beata Szydło

text: Szydło on naimisissa Edward Szydłon kanssa, ja heillä on kaksi poikaa, Tymoteusz ja Błażej.


title: Jiří Havlis

text: Jiří Havlis (16. marraskuuta 1932 Majdalena – 31. tammikuuta 2010) oli tšekkoslovakialainen soutaja ja olympiavoittaja.


title: Jiří Havlis

text: Havlis voitti perämiehellisessä nelosessa olympiakultaa Helsingissä 1952.


title: Jiří Havlis

text: Havlis kuoli 77-vuotiaana 31. tammikuuta 2010.


title: Love FM

text: Love FM oli suomalainen radiokanava, jolle Viestintävirasto myönsi taajuudet Jyväskylästä, Kuopiosta, Oulusta ja Tampereelta 5. marraskuuta 2015. Love FM:n omistaa Love FM Oy. Love FM lähetti venäläisten uutistoimistojen sisältöä.


title: Love FM

text: Radio aloitti heinäkuussa 2016 ja välitti uutisia. Toimilupa on vuoden 2019 loppuun asti.


title: Love FM

text: Love FM kertoi uutisensa Kremlin näkökulmasta ja painottaen Venäjää mutta raportoi myös Krimin ja Ukrainan separatistialueiden asioista. Iltalehden mukaan radio lähettää musiikkia ja uutisia, jotka ovat Venäjän tarkoitushakuista propagandaa.


title: Love FM

text: Yle ei saanut selvitettyä Love FM:n päätoimittajaa. Lupahakemuksen jätti Into Hiltunen. Love FM Oy:n hallituksen puheenjohtaja Trammell Brady III Ford ei suostu kertomaan, rahoittavatko venäläiset radiokanavaa. Hallituksen jäsen Anita Parri sanoo, että kanavan piti soittaa suomalaista musiikkia Suomessa asuville venäjänkielisille. Työpaikkailmoituksilla yhtiö etsi viestintäpäällikköä, myyjiä, malleja ja elokuvaohjaajaa heinäkuussa 2016.


title: Salokunta

text: Salokunta on maantieteellinen alue entisessä Karkussa, nykyisessä Sastamalassa. Rautavesi ja Kulovesi jakoivat Karkun kahtia, ja vesistön itäpuolta kutsutaan Salokunnaksi. Salokunnan puolella sijaitsevat Karkun kylistä Karkunkylä, Koivukylä, Kojola, Kutala, Kärppälä, Lielahti, Hieta, Maso, Piimäsjärvenmaa, Rainio, Vataja, Varppee ja Vihtiälä.


title: Salokunta

text: Salokunnan alueen korkein maastonkohta on 151 metrin korkeudelle merenpinnasta ja runsaan 90 metrin korkeudelle Rautaveden pinnasta ulottuva Pirunvuori. Lähellä vuoren huippua on taidemaalari Emil Danielssonin vuonna 1906 rakennuttama luonnonkivinen ateljeehuvila. Pirunvuoren vieressä sijaitsee Ellivuori, jossa on vuodesta 1964 lähtien toiminut laskettelukeskus kaksine hiihtohisseineen. Alueella toimii myös vuonna 1970 avattu Ellivuoren hotelli.


title: Salokunta

text: Salokunnan suurin vesistö on Kärppälänjoki, joka laskee Kuloveteen Kärppälässä. Järviä on vain muutamia, ja niistä suurin on Ylinen Piimäsjärvi noin viiden kilometrin päässä Kulovedestä kaakkoon. Maisemakuvaa hallitsevat melko korkeat mäet ja niiden väliset peltotilkut. Salokunnan alueen poikki lounaasta koilliseen kulkee valtatie 12. Sastamalan keskustaan on matkaa hieman yli kymmenen kilometriä ja Tampereelle noin 40 kilometriä.


title: Salokunta

text: 1900-luvun alussa Salokunnassa oli vireillä hankkeet oman kunnan ja seurakunnan perustamisesta. Kumpaakaan hanketta ei hyväksytty valtioneuvoston puolesta, mutta piispantarkastuksessa määrättiin Salokuntaan rakennettavaksi oma kirkko. Karkun seurakunta päätti kirkon rakentamisesta vasta vuonna 1940, mutta Salokunnan kirkko rakennettiin vasta kaksikymmentä vuotta myöhemmin.


title: Esko Pennanen

text: Esko Väinö Pennanen (22. kesäkuuta 1912 – 20. heinäkuuta 1990) oli suomalainen kielitieteilijä ja professori. Hän oli kouluhallituksen kouluneuvos 1954–1966 ja Tampereen yliopiston englantilaisen filologian professori 1966–1975. Hänen tutkimusalaansa oli muun muassa englannin kielen sanasto. Hän oli Suomen tiedeakatemian jäsen vuodesta 1973.


title: Esko Pennanen

text: Esko Pennasen ja hänen puolisonsa Anna-Liisa Pennasen testamenttiin perustuva rahasto Suomen kulttuurirahaston yhteydessä tukee syöpätutkimusta.


title: Qingyuan

text: Qingyuan (, pinyin: Qīngyuǎn Shì) on prefektuuritason kaupunki Kiinan Guangdongin maakunnan pohjoisosassa. Kaupungin keskusta sijaitsee linnuntietä noin 65 kilometriä maakunnan pääkaupunki Kantonista pohjoisluoteeseen. Kaupungin väkiluku on 3,7 miljoonaa (2010) ja pinta-ala 19 153 neliökilometriä.


title: Qingyuan

text:
Prefektuuri rajoittuu pohjoisessa Yongzhoun ja Chenzhoun, idässä Shaoguanin, etelässä Kantonin ja Foshanin, lounaassa Zhaoqingin sekä lännessä Hezhoun prefektuuritason kaupunkeihin.
Piirikuntatasolla prefektuuri jakautuu 8 osaan. Osat ovat (numerointi kuten oheisessa kuvassa)


title: Eric Palmgren

text: Eric Gustaf Adolf Palmgren (9. elokuuta 1916 Helsinki, Suomen suuriruhtinaskunta – 31. toukokuuta 2015 Helsinki) oli suomalainen kilpapurjehtija.


title: Eric Palmgren

text: Palmgren sijoittui Lontoon kesäolympialaisissa 1948 Filefly-veneluokassa 15:nneksi.


title: Eric Palmgren

text: Palmgren kuoli Helsingissä 98-vuotiaana 31. toukokuuta 2015. Hän oli kuollessaan vanhimpia elossa olleita suomalaisia olympiaurheilijoita.


title: Radio Sandels

text: Radio Sandels suomalainen radiokanava, joka aloitti lähetykset lyhytaikaisilla toimiluvilla Iisalmessa 3. syyskuuta 2012. Radio Sandelsin omistaa Suomen Lähiradiot Oy. Radio aloitti toimintansa pysyvillä toimiluvilla Iisalmessa kesäkuussa 2014. Radio Sandelsille on myönnetty toimilupalaajennus 5.11.2015 alkaen Kuopioon ja Varkauteen. Radio Sandels on lähettänyt aikaisemmin Kuopiossa väliaikaisilla luvilla. Nyt radio kuuluu taajuuksilla 106,3 MHz Iisalmessa, 104,6 MHz Kuopiossa ja 90,0 MHz Varkaudessa.


title: Radio Sandels

text: Radion toimitusjohtajana toimii Reijo Glad.


title: Radio Sandels

text: Radio Sandels soittaa musiikkia monipuolisesti. Radiota kuuntelee aktiivisimmin aikuisväestö ja senioriväki.


title: Göran Pensar

text: Karl Göran Pensar (27. huhtikuuta 1930 – 7. huhtikuuta 1993) on suomalainen kemisti ja emeritusprofessori. Hän oli Åbo Akademin orgaanisen kemian professori 1979–1989. Hänen tutkimusalaansa olivat puukemia ja juomaveden otsonointi.


title: Vesa Penttala

text: Vesa Eljas Penttala (s. 1945) on suomalainen tekniikantutkija ja emeritusprofessori. Hän on ollut Teknillisen korkeakoulun betonitekniikan professori vuodesta 1983. Hänen tutkimusalaansa on ollut betonin teknologia ja valmistus.


title: General Grant

text: General Grant (”kenraali Grant”) voi tarkoittaa ainakin seuraavia:


title: Ville Ylipaavalniemi

text: Ville Ylipaavalniemi (s. 25. maaliskuuta 1983) on suomalainen jalkapalloilija. Hän on pelipaikaltaan hyökkääjä.


title: Ville Ylipaavalniemi

text: Ylipaavalniemi aloitti uransa Rovaniemen Palloseurassa, jossa hän pääsi debytoimaan Veikkausliigassa kaudella 2005. Ylipaavalniemi pelasi kauden aikana yhteensä kymmenessä sarjaottelussa. Kaudesta 2006 lähtien hän pelasi FC Santa Clausin riveissä seuraavat seitsemän kautta, joista neljä kautta seuran pelatessa Kakkosessa vuosina 2009–2012. Kaudesta 2013 lähtien Ylipaavalniemi on pelannut piirisarjoissa rovaniemeläisessä Rollon Pojissa.


title: Wunderboy

text: Wunderboy on YouTubesta tunnetun huumoriryhmä Justimuksen ensimmäinen studioalbumi, joka julkaistiin 30. toukokuuta 2014. Se nousi ensimmäisellä viikollaan Suomen albumilistan ykköseksi. Albumin nimikkokappale on myös voittanut YleX jälki-istunnon vuoden rytmibarometrin 2014.


title: Wunderboy

text: Albumilla on seitsemän bonuskappaletta, jotka ovat esiintyneet Justimus -televisiosarjassa. Albumilta julkaistiin kuusi singleä Juhlitaan (feat. Tiahu), Wunderboy, On Erection, Intro, Kaljavauva ja Hyvä fiilis. Bonuskappaleista singleinä julkaistiin kappaleet Lanit, Rantaleijonat, Aurinkorannoille, Heiluvat kassit, Haapavesi ja Gangstat Haapavedeltä.


title: Michael O’Neill

text: Michael Andrew Martin O’Neill (s. 5. heinäkuuta 1969 Portadown) on pohjoisirlantilainen jalkapallovalmentaja, joka on toiminut vuodesta 2011 alkaen Pohjois-Irlannin jalkapallomaajoukkueen päävalmentajana.


title: Michael O’Neill

text: Pelaajana O’Neill oli hyökkäävä keskikenttäpelaaja. Hänen ammattilaisuransa kesti vuodesta 1984 vuoteen 2004. Uransa O’Neill aloitti Coleraine FC:ssä. Pääsarjatasolla hän pelasi kotimaansa lisäksi myös Skotlannissa ja Englannissa. Englannin 1. divisioonassa O’Neill edusti Newcastle Unitedia vuosina 1987–1989 ja Coventry Cityä vuosina 1996–1998. Englannissa hän pelasi myös 2. ja 3. divisioonassa. O’Neill lopetti uransa vuonna 2004 skotlantilaisessa Ayr Unitedissa.


title: Michael O’Neill

text: O’Neill pelasi yhden ottelun Pohjois-Irlannin alle 21-vuotiaiden maajoukkueessa. Pohjois-Irlannin jalkapallomaajoukkueessa hän pelasi vuosina 1988–1996 31 ottelua tehden neljä maalia.


title: Michael O’Neill

text: O’Neill aloitti valmennusuransa vuonna 2006 skotlantilaisen Brechin Cityn päävalmentajana. Hän toimi seuran valmentajana yli kaksi vuotta. Joulukuussa 2008 O’Neill siirtyi Irlannin liigan Shamrock Roversiin. Hän toimi seuran päävalmentajana kolmen vuoden ajan saavuttaen kaksi Irlannin mestaruutta sekä vieden seuran ensimmäisenä irlantilaisjoukkueena Eurooppa-liigaan kaudeksi 2011–2012.


title: Michael O’Neill

text: Joulukuussa 2011 O’Neill siirtyi Pohjois-Irlannin jalkapallomaajoukkueen päävalmentajaksi. Lokakuussa 2015 Pohjois-Irlanti varmisti paikkansa ensimmäistä kertaa historiassaan EM-kilpailuihin voittaen Kreikan.


title: Michael O’Neill

text: Seurajoukkuetasolla


title: Windsor Castle -luokka

text: Windsor Castle -luokka oli Britannian kuninkaallisen laivaston kahden 116-tykkisen ensimmäisen luokan linjalaivan muodostama alusluokka. Alukset oli uudelleen rakennettuja Queen-luokan aluksia.


title: Sibelius-Akatemian sinfoniaorkesteri

text: Sibelius-Akatemian sinfoniaorkesteri perustettiin vuonna 1916 Sibelius-Akatemian koulutustarpeisiin. Se tarjoaa orkesterisoitinten opiskelijoille mahdollisuuden hioa taitojaan täysimittaisen orkesterin rivissä. Johtajina toimivat ammattikapellimestarit sekä silloin tällöin kapellimestariopiskelija. Myös orkesteri- ja kapellimestarikoulutuksen professori johtaa orkesteria säännöllisesti.


title: Sibelius-Akatemian sinfoniaorkesteri

text: Orkesteri on konsertoinut lukuisissa Euroopan pääkaupungeissa, Venäjällä, Pekingissä, Tokiossa ja New Yorkin Carnegie Hallissa sekä Los Angelesin Walt Disney Hallissa. Orkesteri on jäsenenä Euroopan kansallisten nuoriso-orkestereiden liitossa (EFNYO), joka koostuu EU-maiden arvostetuimmista ammattiin valmistavista sinfoniaorkestereista.


title: Sibelius-Akatemian sinfoniaorkesteri

text: Orkesteria ovat vuosien varrella johtaneet muun muassa Jussi Jalas, Jorma Panula, Arvid Jansons, Paavo Berglund, Sir Colin Davis, Eri Klas, Leif Segerstam, Atso Almila, Esa-Pekka Salonen, Jukka-Pekka Saraste, Okko Kamu, John Storgårds, Osmo Vänskä, Sakari Oramo, Hannu Lintu ja Mikko Franck.


Sibelius-Akatemian sinfoniaorkesteri


title: Asine (Argolis)

text: Asine () oli mykeneläisaikainen ja antiikin aikainen kaupunki Argoliin maakunnassa Kreikassa. Sen arkeologinen alue sijaitsee Náfplion kunnassa Kastrákin ja Barboúnan kukkuloilla lähellä kohteesta nimensä saanutta Asínin kylää, noin kahdeksan kilometriä kaakkoon Náfpliosta ja noin kilometri koilliseen Tolósta.


title: Asine (Argolis)

text:
Asine oli asuttuna mykeneläisellä pronssikaudella 1000-luvun eaa. alusta alkaen sekä vielä geometrisella kaudella. Varhaisin kirjallinen maininta kaupungista on Homeroksen "Iliaan" Laivaluettelosta. Ensimmäisessä messenialaissodassa noin 740–710 eaa. Asine oli liittoutunut Spartan kanssa, mikä teki Argoksesta sen vihollisen. Argos tuhosi kaupungin noin vuonna 700 eaa. ja sen asutus taantui, mutta se ei ilmeisesti autioitunut kokonaan.
Asine asutettiin uudelleen hellenistisenä aikana noin vuonna 300 eaa., minkä jälkeen se oli asuttuna roomalaiselle ajalle saakka. Hellenistisenä aikana kaupungin ympärille rakennettiin torneilla varustettu muuri todennäköisesti Demetrios Poliorketeen käskystä. Pausaniaan mukaan kaupungissa oli Apollon Pythaiokselle omistettu temppeli.


title: Asine (Argolis)

text: Arkeologiset kaivaukset alueella on suorittanut Ruotsin Ateenan-instituutti. Kaivausprojekti sai alkunsa, kun kruununprinssi Kustaa Aadolf vieraili paikalla vuonna 1920. Kyseessä olivat ruotsalaisten ensimmäiset laajemmat kaivaukset Kreikassa.


title: Asine (Argolis)

text: Alueelta on löydetty rakennusten osia kaikista sen asutusvaiheista. Näihin kuuluu muun muassa helladisten ja geometristen kausien rakennusten osia, mukaan lukien merkittävä, vähintään yhdeksän huonetta käsittänyt myöhäisen mykeneläisen ajan rakennus; hellenistisellä ajalla rakennettua kaupunginmuuria, joka on säilynyt suhteellisen hyvin; roomalainen kylpylä sekä lukuisia hautoja.


title: Asine (Argolis)

text: Merkittävimmät esinelöydöt ovat Náfplion arkeologisessa museossa sekä museoissa Uppsalassa ja Tukholmassa.


title: Rey Manaj

text: Rey Manaj (s. 24. helmikuuta 1997 Lushnjë) on albanialainen jalkapalloilija, joka edustaa Italian Serie A:ssa pelaavaa Internazionalea. Pelipaikaltaan molempijalkainen Manaj on hyökkääjä. Hän kuuluu myös Albanian jalkapallomaajoukkueeseen.


title: Rey Manaj

text: Manaj aloitti ammattilaisuransa kaudella 2014–2015 Italian Lega Pron US Cremonesessa. Hän pelasi kauden aikana 22 ottelua viimeistellen kaksi maalia. Heinäkuussa 2015 Manaj siirtyi Serie A:n Internazionaleen. Hän debytoi pääsarjatasolla sarjan avauskierroksella elokuussa 2015 Atalantaa vastaan.


title: Rey Manaj

text: Manaj on edustanut Albaniaa nuorten maajoukkueissa. Albanian jalkapallomaajoukkueessa hän debytoi marraskuussa 2015 ystävyysottelussa Kosovoa vastaan. Manaj onnistui heti maalinteossa.


title: Itanos

text:
Itanos (, ) oli antiikin aikainen kaupunki ja kaupunkivaltio ("polis") Kreetan saaren itäpään rannikolla Kreikassa. Sen arkeologinen alue sijaitsee Siteían kunnassa Lasíthin alueyksikössä Váin palmurannan pohjoispuolella.
Itanos oli asuttuna minolaiselta ajalta aina bysanttilaiselle ajalle saakka. Antiikin ajalla se oli yksi Kreetan merkittävimmistä kaupungeista ja kukoisti erityisesti 600-luvulla eaa. Se oli merkittävä satamapaikka ja kävi kauppaa koko itäisen Välimeren alueella. Itanos oli toistuvasti sodassa ensin Praisoksen ja sitten Hierapytnan kanssa. Kiista koski muun muassa nykyisessä Palaíkastrossa sijainneen Zeuksen temppelin hallintaa.


title: Itanos

text: Itanos hylättiin vasta 1400-luvulla toistuvien merirosvojen hyökkäysten vuoksi. Paikalla on suoritettu arkeologisia kaivauksia, mutta suurta osaa kaupungista ei ole vielä kaivettu. Paikalla on rakennusten ja muurin jäänteitä sekä muun muassa bysanttilaisaikaisen basilikakirkon rauniot. Osa kaupungista on nykyisin meren alla, koska Kreetan itäpää laskee hitaasti samalla kun länsipää nousee.


title: Lato (kaupunki)

text: Lato () oli antiikin aikainen kaupunki ja kaupunkivaltio ("polis") Kreetan saarella Kreikassa. Sen arkeologinen alue sijaitsee Ágios Nikólaoksen kunnassa noin 2,5 kilometriä pohjoiseen Kritsán kylästä.


title: Lato (kaupunki)

text: Laton perustivat doorilaiset 700-luvulla eaa., vaikkakin paikka on saattanut olla asuttu jo paljon aiemmin, sillä siihen viitataan mahdollisesti lineaari-B-tauluissa nimellä "ra-to". Kaupunki rakennettiin kahden kukkulan väliin ja sai nimensä Apollonin ja Artemiin äidistä Letosta nimen doorilaisen murteen mukaisessa muodossa. Kaupungissa palvottiin kuitenkin ennen kaikkea Eileithyiaa.


title: Lato (kaupunki)

text: Lato oli yksi Kreetan merkittävimmistä kaupungeista. Se osallistui kreetalaisten kaupunkien liittoon ja oli liitossa eri vaiheissa myös Rhodoksen, Teoksen ja Pergamonin kanssa. Sen vihollinen oli puolestaan läheinen Olus. Laton satama oli "Lato Etera" eli "Lato pros Kamara" nykyisen Ágios Nikólaoksen paikalla. Kaupungin tiedetään lyöneen omaa rahaa. Lato oli muun muassa Nearkhoksen kotipaikka.


title: Lato (kaupunki)

text: Laton akropolis eli linnavuori sijaitsi kaupungin kahdella kukkulalla ja se oli linnoitettu muurein. Pääportilta johti katu agoralle, jossa oli mm. pienempi temppeli ja doorilaista tyyliä edustanut stoa. Kadun varrella oli suuri joukko asuin- ja työpajarakennuksia, mm. värjäämö.


title: Lato (kaupunki)

text: Agoran pohjoislaidalla oli prytaneion. Osa siitä muistutti teatterirakennusta, jossa oli tilaa 80 hengelle; toinen osa muodosti varsinaisen prytaneionin, jossa oli kokoontumis- ja ruokailupaikat kahdeksalle prytanille ("kosmoi"). Prytaneionin pohjoispuolella oli kaksi taloa, joissa toimi kaupungin arkisto.


title: Lato (kaupunki)

text: Agoran eteläpuolella oli suurempi temppeli, jonka koko oli 10 x 16 metriä. Sieltä löydettiin mm. kulttikuvan jalusta. Temppelin itäpuolella oli teatteri, johon mahtui 350 katsojaa. Sen katsomo oli osin kaiverrettu rinteeseen ja osin rakennettu. Sen lähellä oli myös eksedra.


title: Lato (kaupunki)

text: Kaupungin talot oli rakennettu rinteeseen porrastetusti. Sadevettä kerättiin maanalaisiin vesisäiliöihin.


title: Mánika

text: Mánika () on helladisen kulttuurin aikaisen asutuksen arkeologinen kohde Euboian saarella Kreikassa. Se sijaitsee Chalkídan kaupungin pohjoispuolella. Paikan nimi on nykyaikainen. Sen muinaista nimeä ei tunneta.


title: Mánika

text: Asutus ajoittuu varhaiselle helladiselle kaudelle II noin vuosiin 3000–1900 eaa. Se on ollut yksi Kreikan suurimmista pronssikautisista asutuksista, jopa suurin tähän saakka tunnetuista, ja kokonsa puolesta sitä voidaan pitää kaupunkina. Se on ollut strategisesti merkittävällä paikalla Pohjoisen Euboianlahden rannalla. Löytöjen perusteella sillä on ollut kauppayhteydet kykladisen kulttuurin alueille sekä itään. Kaupungin suurikokoisesta alueesta vain pieni osa on kaivettu esiin ja se on pääosin nykyaikaisten rakennusten peitossa. Kaupungissa on ollut säännönmukainen pohjakaava. Hautausmaan arvellaan käsittävän ainakin 5 000 hautaa, mutta suuri osa siitä on tuhoutunut rakentamisen seurauksena.


title: Megalopolis

text: Megalopolis () oli antiikin aikainen kaupunki ja kaupunkivaltio ("polis") Arkadian maakunnassa Kreikassa. Se oli yksi Peloponnesoksen suurimmista kaupungeista. Megalopoliin arkeologinen alue sijaitsee kaupungista nimensä saaneen nykyisen Megalópolin kaupungin pohjoispuolella.


title: Megalopolis

text:
Megalopolis tarkoittaa kreikaksi "suurta kaupunkia" ja antiikin aikana se olikin suurikokoinen. Kaupungin perusti thebalainen kenraali Epameinondas noin vuonna 371/370 eaa. Megalopoliin oli tarkoitus olla Argoksen, Mantineian ja Messenen muodostaman Arkadian liiton pääkaupunki ja vastapaino Spartalle. Kaupunkiin siirrettiin väestö 40 arkadialaisesta kylästä. Arkadian liitto rakoili jo 360-luvulla eaa. ja tuolloin osa väestöstä palasi kotiseuduilleen.
300-luvulla eaa. Megalopolis oli liitossa Makedonian kanssa. Vuonna 331 eaa. spartalaiset yrittivät vallata kaupungin, mutta Aleksanteri Suuren Makedoniaan jättämä hallitsija Antipatros kukisti heidät Megalopoliin taistelussa. 200-luvulla eaa. kaupunki liittyi Akhaian liittoon. Vuonna 223 eaa. spartalaiset polttivat kaupungin, mutta megalopolislainen Filopoimen pelasti kaupungin asukkaat. Kaupunki rakennettiin uudelleen, mutta ei saavuttanut entistä asemaansa. Pausanias vieraili paikalla 100-luvulla jaa., jolloin se oli enimmäkseen raunioina.


title: Megalopolis

text: Kaupungin arkeologiset kaivaukset alkoivat vuosina 1890–1893. Merkittäviä kaivauksia on suoritettu myös mm. 1901 sekä 1962–1963.